title: Eric Betzig

text: Eric Betzig (1960, Ann Arbor, Michigan, Yhdysvallat) on yhdysvaltalainen fyysikko, joka tunnetaan spektroskopiatutkimuksista. Betzig toimii tutkimusryhmän johtajana Howard Hughesin lääketieteellisessä instituutissa Ashburnissa Virgianissa. Betzigille myönnettiin Nobelin kemianpalkinto vuonna 2014 yhdessä Stefan Hellin ja William Moernerin kanssa erittäin korkean resoluution fluoresenssimikroskopian kehittämisestä.


title: Eric Betzig

text: Betzig väitteli tohtoriksi Cornellin yliopistosta vuonna 1988. Betzig on kehittänyt mikroskopiamenetelmien erotuskykyä. Hän on tutkinut muun muassa proteiineja kuten vihreää fluoresoivaa proteiinia ja lysotsyymejä fluoresenssimikroskopiatekniikoilla.


title: Sangun kieli (Tansania)

text: Sangu on Tansaniassa puhuttu bantukieli. Sitä puhui vuonna 1987 äidinkielenään ihmistä. Sangu kuuluu Etelä-Tansanian ylänköbantukielten ryhmään ja sen läheisiä sukulaiskieliä ovat muun muassa vwanji, manda, bena ja hehe.


title: Sangu

text: Sangu voi tarkoittaa seuraavia asioita ja henkilöitä:


title: Elämäsi parhain aika

text: Elämäsi parhain aika ("The Time of Your Life", suomeksi myös nimillä "Tämä elämäsi aika", "Elämä on leikki" ja "Elämän liekki") on yhdysvaltalaisen William Saroyanin kirjoittama viisinäytöksinen näytelmä vuodelta 1939. Se on ensimmäinen näytelmä, joka voitti sekä Pulitzer-palkinnon että New York Drama Critics’ Circlen palkinnon. Näytelmä kantaesitettiin 25. lokakuuta 1939 New Yorkin Booth-teatterissa. Näytelmän on ensimmäisenä suomentanut Toini Aaltonen vuonna 1942.Mukava ja varakas Joe istuu Nickin kapakassa, kannustaa muitakin asiakkaita olemaan juuri niin erikoisia kuin ovat ja auttaa heitä pyrkimyksissään.


title: Elämäsi parhain aika

text: Saroyan käytti Nickin kapakan esikuvana Izzy Gomezin ravintolaa San Franciscossa, jossa hänellä oli tapana käydä.


title: Elämäsi parhain aika

text: "The Time of Your Life" on alkuperäistuotannon jälkeen tuotu Broadwaylle kolmasti: vuonna 1940, vuonna 1969 John Hirschin ohjaamana ja 1975 Jack O’Brienin ohjaamana.


title: Elämäsi parhain aika

text: Maaliskuussa 1972 näytelmä sai ensi-iltansa Huntington Hartford Theaterissa Los Angelesissa, ohjaajana Edwin Sherin ja näyttelijöinä muiden muassa Henry Fonda, Richard Dreyfuss, Ron Thompson, Gloria Grahame, Strother Martin, Jane Alexander, Richard X. Slattery ja Pepper Martin.


title: Elämäsi parhain aika

text: Vuonna 1948 H. C. Potter ohjasi näytelmän elokuvaksi "Vain yksi vuorokausi", rooleissa muun muassa James Cagney (Joe) ja hänen sisarensa Jeanne Cagney (Kitty Duval). Vuonna 1958 näytelmä esitettiin Tom Donovanin ohjaamana suorana televisioesityksenä, mukana muun muassa Jackie Gleason.


title: Elämäsi parhain aika

text: Suomessa Jotaarkka Pennanen ohjasi teoksen televisionäytelmäksi "Elämäsi parhain aika" vuonna 1978. Se ensiesitettiin Yle TV1-kanavalla 28. syyskuuta 1978. Rooleissa nähdään Eeva-Maija Haukinen (Kitty), Kari Franck (Joe), Svante Martin (Tom), Martti Tschokkinen ja Eero Ahre (merimies). Pennanen ohjasi näytelmän myös Tampereen Teatteriin 1994.


title: Saho

text: Saho on kuušilainen kieli, jota puhutaan Eritreassa ja Etiopiassa. Se on läheistä sukua afarin kielelle. Sahoa puhuu äidinkielenään ihmistä.


title: Shalkis

text: Shalkis oli saksalaisen liikemiehen Spiesenin salakuljetusalus, jolla kuljetettiin spriitä Itämerellä. Alus oli alun perin Saksan keisarillisen laivaston Ensimmäisen maailmansodan päätyttyä romutettavaski määrätty sukellusvene.


title: Shalkis

text: Hampurilainen liikemies Spiesen osti ensimmäisen maailmansodan jälkeen romutettavaksi määrätyn saksalainen sukellusveneen. Hän riisutti veneen aseistuksen ja madalsi kansirakennelmia. Spiesenin tavoitteena oli rakentaa ylivertainen spriin salakuljetusalus. Sukellusveneen tankkeihin näet mahtui 20 000 litraa spriitä. Sukellusvene nimettiin "Shalkikseksi" ja se purjehti Kreikan lipun alla.


title: Shalkis

text: Vaikka Shalkiksen tekniikka ja uusi käyttötarkoitus ei enää mahdollistanut sukeltamista, sitä oli vaikea havaita. Sukellusveneet rakennetaan hiljaisiksi, ja jo kohtalainen aallokko vaikeutti aluksen havainnointia tähystyksessä. Shalkiksen tiedetään tehneen useita matkoja Pohjanlahdelle. Norjalaisen kauppa-aluksen miehistö näki sen lokakuussa 1928 Kemin edustalla majakkalaiva Plevnan läheisyydessä. Ruotsin rannikkovartiosto pidätti aluksen kertaalleen, mutta joutui vapauttamaan sen todisteiden puutteessa. Salakuljetusmateriaalia ei näet tuolloin Shalkiksesta löytynyt.


title: Shalkis

text: Alus kuitenkin upposi törmättyään kreikkalaisen "Attinan" kanssa. Sen kahdeksanhenkinen miehistö (puoliksi virolainen, puoliksi saksalainen) pelastettiin Tallinnaan 31. joulukuuta 1928


title: Joni Jouhkimainen

text: Joni ”Jouhki” Jouhkimainen (s. 19. toukokuuta 1991) on suomalainen pokeriammattilainen. Hän sijoittui kolmanneksi European Poker Tourin (EPT) Barcelonan osakilpailussa elokuussa 2012.


title: Joni Jouhkimainen

text: Jouhkimainen on menestynyt erityisesti turnauspokerissa. Hän oli vuoden 2013 Global Poker Indexin julkaisemalla listalla korkeimmalle sijoittunut suomalainen.


title: Joni Jouhkimainen

text: Menestyksekkään pokeriuran johdosta Jouhkimainen oli Arto Nybergin vieraana 21.10.2012.


title: Joni Jouhkimainen

text: Jouhkimainen harrastaa alamäkiluistelua. Lajin pariin houkutteli Jouhkimaisen isoveli Miikka Jouhkimainen.


title: Mika Marttila

text: Mika Marttila (s. 28. tammikuuta 1966) on suomalainen jääkiekkovalmentaja, joka toimii U17 Maajoukkueen päävalmentajana.


title: Mika Marttila

text: Marttila aloitti Kiekko-Espoon valmennuspäällikkönä vuonna 1992. Hän kuului yhteensä seitsemänä seuran A-junioreiden valmennustiimiin. Marttila nousi seuran SM-liigajoukkueen apuvalmentajaksi kaudella 1999–2000, jolloin hän toimi peräti kolmen päävalmentajan alaisuudessa; Jukka Holtarin, Jari Härkälän ja Sakari Pietilän. Kaudella 2000–2001 Marttila toimi Timo Tuomen apuvalmentajana. Ensimmäinen kausi päättyi SM-liigan seitsemänteen ja toinen yhdeksänteen sijaan.


title: Mika Marttila

text: Kaudeksi 2003–2004 Marttila siirtyi Suomen alle 18-vuotiaiden maajoukkueen peräsimeen. Vuoden 2003 U-18 Junior World Cup päättyi seitsemänteen sijaan, kuten myös kevään 2004 MM-kilpailut. Kolme seuraavaa kautta Marttila valmensi alle 16-vuotiaiden maajoukkuetta ja seurajoukkuetasolla Jäähongan junioreita, mutta kaudeksi 2008–2009 hän palasi taas alle 18-vuotiaiden maajoukkueen peräsimeen. Syksyn 2008 Ivan Hlinkan muistoturnaus päättyi neljänteen sijaan Suomen hävittyä pronssiottelun Ruotsille niukasti lukemin 2–3. Kevään 2009 MM-kilpailut päättyi puolestaan pronssiin.


title: Mika Marttila

text: Kauden 2010–2011 Marttila valmensi taas alle 16-vuotiaiden ja kauden 2011–2012 alle 17-vuotiaiden maajoukkuetta. Kaudeksi 2012–2013 hän palasi taas alle 18-vuotiaiden maajoukkueen päävalmentajaksi. Syksyn 2012 Ivan Hlinkan muistoturnaus päättyi hopeaan ja kevään 2013 MM-kilpailut pronssiin. Marttila palasi joukkueen päävalmentajaksi taas yhden välivuoden jälkeen kaudeksi 2014–2015. Suomi sijoittui syksyn 2014 Ivan Hlinkan muistoturnauksessa viidenneksi. Kevään 2015 MM-kilpailut päättyi hopeaan.


title: Mika Marttila

text: Syyskuussa 2014 Blues erotti Marttilan valmennuspäällikön tehtävistä taloudellisiin syihin vedoten. Kaudeksi 2015–2016 hänet pestattiin Jokereiden A-nuorten päävalmentajaksi. Joukkue voitti A-nuorten SM-liigan runkosarjan, mutta Jokereiden kausi päättyi kuitenkin puolivälieriin. Kaudella 2017–2018 hän toimii U17 Maajoukkueen päävalmentajana.


title: Jesse Virtanen

text: Jesse Virtanen –nimisiä henkilöitä ovat:


title: Jesse Virtanen (koripalloilija)

text: Jesse Virtanen (s. 4. helmikuuta 1995) on suomalainen koripalloilija.


title: Jesse Virtanen (koripalloilija)

text: Salon Vilppaan kasvatti Virtanen teki ensiesiintymisensä miesten pääsarjatasolla kasvattajaseurassan kaudella 2012–2013, kun hän 6. lokakuuta 2012 pääsi kentälle 28 sekunniksi Korikobria vastaan. Ensimmäiset pääsarjapisteensä Virtanen teki samana vuonna 3. marraskuuta onnistuttuaan kolmen pisteen heitossa Kouvoja vastaan. Hän pelasi saman kauden aikana vielä yhdessä ottelussa, jossa otti yhden levypallon. Kaudella 2013–2014 Virtanen esiintyi Vilppaan edustusjoukkueessa 12 ottelussa noin kolme ja puoli minuuttia ottelua kohden. Hän teki otteluissaan keskimäärin 1,2 pistettä, otti 0,3 levypalloa ja antoi 0,3 syöttöä per ottelu. Vilppaan lisäksi Virtanen pelasi kauden aikana I divisioona B:ssä PeU Basketin joukkueessa 8,5 pisteen, 1,5 levypallon ja 0,6 syötön ottelukohtaisilla keskiarvoilla. Virtanen jatkaa Vilppaassa myös kaudella 2014–2015.


title: Fjodor Bogdanovski

text: Fjodor Fjodorovitš Bogdanovski (, 16. huhtikuuta 1930 Tverin alue, Venäjän SFNT – 2. lokakuuta 2014 Pietari, Venäjä) oli urheilu-urallaan Neuvostoliittoa edustanut painonnostaja, olympiavoittaja ja Euroopan mestari.


title: Fjodor Bogdanovski

text: MM-kilpailuista Bogdanovski saavutti vuosina 1954–1959 viisi hopeamitalia häviten aina yhdysvaltalaisnostajalle. Kesken hopeaputkensa Bogdanovski koki kuitenkin uransa huipentuman Melbournen kesäolympialaisissa 1956, kun hän onnistui kukistamaan yhdysvaltalaiskilpailijansa ja voitti 75 kg:n painoluokassa olympiakultaa. Euroopan mestaruuksia Bogdanovskille kertyi neljä kappaletta.


title: Fjodor Bogdanovski

text: Bogdanovski kuoli Pietarissa 2. lokakuuta 2014, 84-vuotiaana.


title: Jesper Jensen (jääkiekkoilija)

text: Jesper Jensen (s. 5. toukokuuta 1987 Nybro, Ruotsi) on tanskalais-ruotsalainen jääkiekkoilija, joka pelaa SHL-joukkue Brynäs IF:ssä. Hän on pelipaikaltaan keskushyökkääjä. Elite Prospects -sivuston mukaan Jensen on hyvin luisteleva monipuolinen sentteri, joka on vahvempi pelaaja hyökkäys- kuin puolustusuuntaan sekä luova kiekon kanssa. Hän ei ole kuitenkaan fyysisesti kovin vahva.


title: Jesper Jensen (jääkiekkoilija)

text: Jensen syntyi ja kasvoi Ruotsissa ja aloitti jääkiekkoilun Nybro IF:ssä. Hän siirtyi juniorina sittemmin kotimaahansa Tanskaan ja Frederikshavn White Hawksiin, jonka kakkosjoukkueessa Jensen debytoi miesten peleissä Tanskan I-divisioonassa kaudella 2004–2005. Kaudella 2006–2007 hän debytoi Tanskan pääsarjassa, jossa Jensen pelasi 32 runkosarja- ja neljä playoff-ottelua jääden niissä ilman tehopisteitä. Kaudella 2007–2008 hän jatkoi uraansa I-divisioonassa Gentofte Starsin riveissä. Jensen oli joukkueen paras maalintekijä runkosarjassa 16 osumallaan ja kevään 2008 pudotuspeleissä hän oli Gentoften paras pistemies, maalintekijä ja syöttäjä tehoilla 6+7=13. Jensenin kausi päättyi finaalitappioon.


title: Jesper Jensen (jääkiekkoilija)

text: Kaudeksi 2008–2009 Jensen palasi Tanskan pääsarjaan ja avasi siellä pistetilinsä tehden 44 runkosarja- ja seitsemässä playoff-ottelussa tehot 7+10=17. Kaudella 2009–2010 hän oli White Hawksin paras pistemies, maalintekijä ja syöttäjä tehoilla 16+25=41, joilla Jensen jakoi koko AL-Bank Ligaein pistepörssin viidennen sijan Rødovre Mighty Bullsin Jannik Karvisen kanssa. Kevään 2010 pudotuspeleissä Jensen jakoi joukkueen sisäisen syöttöpörssin voiton Mike Greyn kanssa. Tanskan liigacupissa hän jakoi White Hawksin sisäisen pistepörssin voiton Radim Piroutekin kanssa tehoilla 4+4=8. Kaudella 2010–2011 Jensen teki Tanskan pääsarjan yhden kauden piste-ennätyksensä tehoilla 16+31=47, joilla hän oli White Hawksin paras pistemies ja syöttäjä, kuten myös kevään 2011 pudotuspeleissä tehoilla 5+10=15. Jensen sijoittui runkosarjan pistepörssissä neljänneksi. Hän voitti kauden päätteeksi hopeaa ja valittiin AL-Bank Ligaenin tähdistökentälliseen.


title: Jesper Jensen (jääkiekkoilija)

text: Jensen jatkoi kaudella 2011–2012 uraansa Saksan DEL-liigan Hamburg Freezersissa. Kaksi seuraavaa kautta hän pelasi Ruotsin toiseksi korkeimmalla sarjatasolla HockeyAllsvenskan-joukkue Karlskrona HK:ssa. Kaudella 2012–2013 riittivät joukkueen sisäisen pistepörssin toiseen sijaan, jonka Jensen jakoi Kévin Hecquefeuillen kanssa. Hän oli kevään 2013 Kvalserien AS:ssä Karlskronan paras pistemies, maalintekijä ja syöttäjä tehoilla 5+9=14. Kaudella 2013–2014 Jensen oli joukkueen kolmanneksi paras maalintekijä ja neljänneksi paras pistemies tehoilla 17+21=38. Hän jakoi myös Karlskronan sisäisen tehotilaston voiton lukemalla +23. Kaudeksi 2014–2015 Jensen siirtyi kaksivuotisella sopimuksella Rögle BK:hon. Hän jakoi koko sarjan pistepörssin toisen sijan Mora IK:n Kevin Mitchellin kanssa edellään vain Asplöven HC:n Jacob Lagacé. Kevään 2015 Kvalserienissä Jensen jakoi tehoilla 3+6=9 Röglen sisäisen pistepörssin voiton kolmen muun pelaajan kanssa. Hän voitti myös joukkueen sisäisen tehotilaston lukemalla +6. Röglen kausi päättyi sarjanousuun SHL:ään.


title: Jesper Jensen (jääkiekkoilija)

text: Jensen nousi kaudella 2015–2016 Röglen varakapteeniksi. Hän pelasi kuitenkin olkapäävamman takia vain 17 ottelua. Kaudeksi 2016–2017 Jensen siirtyi vuoden mittaisella sopimuksella Brynäs IF:ään. Hän oli joukkueen paras syöttäjä ja toiseksi paras pistemies Oskar Lindblomin jälkeen tehoilla 9+33=42. Jensen sijoittui koko SHL:n pistepörssissä viidenneksi. Hän voitti kauden päätteeksi SHL-hopeaa. Marraskuussa 2016 Jensen teki Brynäsin kanssa kaksivuotisen jatkosopimuksen.


title: Jesper Jensen (jääkiekkoilija)

text: Jensen edusti Tanskaa MM-kilpailuissa vuosina 2009, 2010, 2011, 2012, 2013, 2014, 2015 ja 2018. Hän oli vuoden 2014 turnauksessa joukkueen paras maalintekijä ja jakoi Tanskan sisäisen pistepörssin toisen sijan kolmen muun pelaajan kanssa. Vuoden 2015 turnauksessa Jensen toimi joukkueen varakapteenina. Hän pelasi myös Sotšin olympiakisojen 2014 karsinnoissa.


title: Jesper Jensen (jääkiekkoilija)

text: Jensen pelasi myös alle 18-vuotiaiden pääsarjan MM-kilpailuissa vuonna 2005. Turnaus päättyi kuitenkin putoamiseen I-divisioonaan.


title: Kobanê

text: Kobanê (kur. "Kobanê" tai "Kobanî", , عين العرب) on kaupunki Syyrian pohjoisosassa Aleppon maakunnassa. Se on Kobanên (Ayn al-Arabin) piirikunnan hallintokeskus. Vuoden 2014 väestönlaskennassa kaupunkiin kirjattiin 44 821 ja koko piirikuntaan 192 513 asukasta.


title: Kobanê

text: Kaupunki sijaitsee aivan Turkin rajalla, noin 10 kilometrin päässä rajan toisella puolella olevasta Suruçin kaupungista. Kobanên väestö koostuu kurdeista, arabeista, syyrianturkkilaisista sekä armenialaisista. Uskonnoltaan he edustavat sunnalaisia ja Syyrian kristittyjä.


title: Kobanê

text: Kaupunki syntyi turkkilaisen Konyan ja Irakin pääkaupungin Bagdadin yhdistävän Bagdadin rautatien varrelle vuonna 1915. Paikalle oli kolme vuotta aikaisemmin valmistunut rautatieasema, jonka ympäristöön asettui armenialaisten kansanmurhaa paenneita pakolaisia ja pian myös lähialueiden kurdeja. Vuonna 1921 kaupunki jakautui kahtia, kun rautatietä pitkin vedettiin Syyrian ja Turkin välinen rajalinja. Pohjoispuolen asumukset kuuluvat nykyään Suruçin kaupunkiin Mürşitpınar-nimisenä kylänä.


title: Kobanê

text: Syyrian sisällissodan aikana heinäkuussa 2012 kaupungin hallinta siirtyi kurdien YPG-joukkojen hallintaan. Vuonna 2014 se julistettiin Syyrian Kurdistaniin kuuluvan Kobanên kantonin hallinnolliseksi keskukseksi. Saman vuoden syyskuussa alkoi niin sanottu Kobanên taistelu, kun ääri-islamilainen Isis-järjestö hyökkäsi kaupunkiin. Kaupunkia puolustavat useat kurdijärjestöt sekä Vapaan Syyrian armeija, joukossa on muun muassa Turkista saapuneita Kurdistanin työväenpuolueen taistelijoita. Länsivalloista Yhdysvallat on tukenut puolustustaistelua ilmaiskuin. Piirityksen johdosta tuhansia kaupungin asukkaita on paennut Turkin puolelle.


title: Hero (televisiokanava)

text: Hero on Nelonen Median televisiokanava, joka aloitti lähetyksensä 10. marraskuuta 2014. Heron kohderyhmänä ovat nuoret aikuiset.


title: Hero (televisiokanava)

text: Nelonen Media tiedotti lokakuussa 2014 uuden mainosrahoitteisen Hero-kanavan perustamisesta. Kanavan ohjelmiston kerrottiin koostuvan kansainvälisistä televisiosarjoista ja menestyselokuvista, ja uutuutena Hero tarjoaisi mahdollisuuden katsoa sarjoja saman päivän aikana useita jaksoja peräkkäin tai monena peräkkäisenä päivänä.


title: Hero (televisiokanava)

text: Alun perin Hero esitti ohjelmistoa vain iltaisin kello 18–01 välillä sekä antenni- että kaapeliverkossa. Kaapeliverkossa kanavan lähetysaika laajeni käsittämään myös alkuiltapäivän ja aamuyön tunnit 1. syyskuuta 2015 alkaen. Toimiluvasta johtuen antenniverkossa Heron lähestysaika säilyi entisellään.


title: Hero (televisiokanava)

text: Heron ohjelmia on mahdollista katsoa myös Ruudussa.


title: Vegas vie voiton

text: Vegas vie voiton ("National Lampoon’s Vegas Vacation") on vuonna 1997 valmistunut komediaelokuva, ja neljäs osa "National Lampoonin Vacation" -sarjassa. Elokuvan on ohjannut Stephen Kessler ja käsikirjoittanut Elisa Bell. Pääosia näyttelevät edellisten osien tapaan Chevy Chase ja Beverly D’Angelo.


title: Vegas vie voiton

text: Tervetuloa Amerikan uuteen koko perheen viihdekeskukseen Las Vegasiin. Huvittelemaan saapuvat Chevy Chase, Beverly D’Angelo, Randy Quaid, Ethan Embry ja Marisol Nichols. Siegfried & Roy -kaksikon näytöksen lisäksi luvassa on kiertoajelu Hooverin padolle, näyttävää autoilua ja suhdekiemuroita samalla, kun Clark Griswold (Chase) yrittää pitää perheensä ja kukkaronsa koossa.


title: Eric Tangradi

text: Eric Tangradi (s. 10. helmikuuta 1989) on yhdysvaltalainen jääkiekkoilija, joka pelaa NHL-seura New Jersey Devilsin organisaatiossa. Hän on Anaheim Ducksin toisen kierroksen varaus .


title: Eric Tangradi

text: Tangradi on saanut lempinimen "The Big Dog" ison koonsa ja pelityylinsä takia.


title: Eric Tangradi

text: Tangradi pelasi kolme kautta OHL-joukkue Belleville Bullsissa. Vuonna 2008 hänet nimettiin Bullsin kapteeniksi. Viimeisellä juniorikaudellaan 2008–2009 Tangradi pelasi onnistuneesti tehden 55 pelaamassaan ottelussa 38 maalia ja 78 pistettä. Kauden aikana 8. joulukuuta 2008 hän solmi kolmivuotisen tulokassopimuksen Anaheim Ducksin kanssa.


title: Eric Tangradi

text: 26. helmikuuta 2009 Tangradi kaupattiin Anaheimista hyökkääjä Chris Kunitzin kanssa Pittsburgh Penguinsiin, joka antoi vastineeksi puolustaja Ryan Whitneyn.


title: Eric Tangradi

text: Tangradi teki ensimmäisessä ammattilaisottelussaan myös ensimmäisen pisteensä, kun pelasi Pittsburghin AHL-yhteistyöseura Wilkes-Barre/Scranton Penguinsissa Syracuse Crunchia vastaan 3. lokakuuta 2009. Hän syötti Wyatt Smithin maalin toisessa erässä. Ensimmäisen maalinsa ammattilaisena hän teki myöhemmin 11. marraskuuta Portland Piratesia vastaan.


title: Eric Tangradi

text: Tangradi teki NHL-debyyttinsä kauden viimeisessä ottelussa 11. huhtikuuta New York Islandersia vastaan.


title: Eric Tangradi

text: Seuraavalla kaudella Tangradi pelasi Pittsbughin harjoitusleirillä. 11. lokakuuta 2010 hän teki ensimmäisen NHL-pisteensä syöttäessään Alex Goligoskin maalin New Jersey Devilsiä vastaan. 15. lokakuuta hän teki ensimmäisen maalinsa New York Islandersia vastaan. 8. joulukuuta Tangradi teki uransa ensimmäisen hattutempun pelatessaan farmissa Toronto Marliesia vastaan.


title: Eric Tangradi

text: Helmikuussa 2011 New York Islandersia vastaan pelatussa pelissä Tangradi joutui Trevor Gilliesin päähän kohdistuneen kyynärpäätaklauksen uhriksi. Gillies sai taklauksesta yhdeksän ottelun pelikiellon. Tangradi oli tämän jälkeen kaksi kuukautta sivussa. Tangradi tappeli NHL:ssä ensimmäisen kerran 13. tammikuuta Florida Panthersin Erik Gudbransonin kanssa. 18. huhtikuuta 2012 Tangradi teki ensimmäisen pisteensä pudotuspeleissä kotikaupungissaan Philadelphia Flyersia vastaan syöttäessään Jordan Staalin maalin. Tangradi on Wilkes-Barre/Scranton Penguinsin kaikkien aikojen yhdeksänneksi paras maalintekijä tehtyään 60 maalia 178 pelissä.


title: Eric Tangradi

text: Kaudella 2012–2013 Tangradi kaupattiin Winnipeg Jetsiin vastineeksi kuudennen kierroksen varausoikeudesta .


title: Eric Tangradi

text: Ensimmäisen maalinsa Winnipegissä Tangradi teki 3. maaliskuuta 2013 ohittaessaan Tampa Bay Lightningin maalivahti Anders Lindbäckin.


title: Eric Tangradi

text: 5. lokakuuta 2014 Tangradi kaupattiin Montreal Canadiensiin. Winnipeg sai hänen tilalleen Peter Budajn ja Patrick Hollandin.


title: Päiväntasaajan Guinea olympialaisissa

text: Päiväntasaajan Guinea osallistui kesäolympialaisiin ensimmäistä kertaa vuonna 1984 ja on siitä alkaen osallistunut jokaisiin kesäolympialaisiin 2-7 urheilijan joukkuella. Maa ei ole koskaan osallistunut talviolympialaisiin. Maa ei ole voittanut yhtäkään mitalia kisoissa.


title: Aitojokikorento

text: Aitojokikorento ("Gomphus vulgatissimus") on jokikorentoihin kuuluva keltamusta sudenkorento.


title: Aitojokikorento

text: Aitojokikorento on ulkonäöltään muiden jokikorentolajien kaltainen. Takaruumis muistuttaa muodoltaan nuijaa, ja sen kärkipään jaokkeet ovat selkäpuolelta kokonaan mustat. Ruumiissa on mustan lisäksi keltaista kuviointia, joka haalistuu korennon vanhetessa. Molemmilla sukupuolilla perälisäkkeet ovat väriltään tummat ja jalat miltei täysin mustat. Koiraan perälisäkkeet osoittavat takaruumiin kärjestä vinosti poispäin toisistaan.


title: Aitojokikorento

text: Aitojokikorennon takaruumis on 30–38 mm pitkä ja takasiipi 28–34 mm pitkä.


title: Aitojokikorento

text: Suomessa aikuisia aitojokikorentoja tavataan toukokuun lopusta elokuun puoliväliin. Päälentoaika ajoittuu kesäkuun alkupuoliskolta heinäkuun puoleenväliin.


title: Aitojokikorento

text: Aitojokikorennon lentoaika alkaa aiemmin kuin muilla jokikorentolajeilla. Nuorena korennot voivat lentää kuoriutumispaikoiltaan monen kilometrin matkoja, ja niitä esiintyy soilla, teillä ja hakkuuaukeilla.


title: Aitojokikorento

text: Aitojokikorennon levinneisyysalue ulottuu Länsi-Euroopasta Siperiaan. Lajia tavataan melkein koko Euroopan alueella lukuun ottamatta sen uloimpia alueita. Aasian puolella aitojokikorentoa tavataan Uralille ja Iraniin ulottuvalla alueella. Suomessa laji elää jokseenkin harvinaisena maan eteläosissa. Lajin pohjoisimmat elinalueet ovat Keski-Suomen korkeudella. Kuoriutumispaikoillaan aitojokikorento saattaa olla paikoin tavallista runsaampi.


title: Aitojokikorento

text: Aitojokikorennolle tyypillistä elinympäristöä ovat erilaiset joet ja kookkaat purot, mutta se elää myös hapekkailla seisovilla vesillä, kuten tuulisilla järvillä. Lajin asuttamat vesistöt ovat tavanomaisesti hitaammin virtaavia kuin muiden Suomessa tavattavien jokikorentojen. Korennon toukat voivat kuoriutua myös järvillä, jonne ne tulevat todennäköisesti salmesta tai tuuliselta ja kivikkoiselta rannalta.


title: Päivi Häkkinen

text: Päivi Häkkinen on jyväskyläläinen professori. Häkkinen työskentelee vahvuusalueen johtajana Jyväskylän yliopiston koulutuksen tutkimuslaitoksessa. Hän on yhteisöllisen oppimisen ja teknologian, oppimisympäristöjen suunnittelun ja arvioinnin sekä oppijalähtöisten oppimisympäristöjen asiantuntija.


title: Valuvan kuoleman kosto

text: Valuvan kuoleman kosto ("Beware! The Blob") on Larry Hagmanin ohjaama, vuonna 1972 ensi-iltansa saanut kauhuelokuva, joka on jatkoa vuoden 1958 elokuvalle Valuva kuolema.


title: Valuvan kuoleman kosto

text:
Chester tuo jäänavalta pullon, jossa on erikoinen massa, joka pääsee irralleen ja syö ihmisiä.
Ihmisiä ei uskota, kun he kertovat massasta, kunnes massa on jo hyvin suuri ja löytää tiensä ilmastointikanavasta keilahallille, jossa se saadaan jäädytettyä. Juuri kun kaikki luulevat kauhun olevan ohi, yksi lampuista sulattaa jäätä ja massa valuu kameralle puhuvan seriffin jalkaan.


title: Valuvan kuoleman kosto

text: "Video-oppaassa" vuodelta 1994 Bello Romano sanoo, ettei "Dallasin" JR:na sittemmin kuuluisuuteen noussutta Larry Hagmania ole tämän perusteella tarkoitettu ohjaajaksi. Hän antaa "Valuvan kuoleman kostolle" yhden tähden viidestä, mikä vastaa sanallista arviota ”huono”.


title: Vadim Šipatšov

text: Vadim Aleksandrovitš Šipatšov (; s. 12. maaliskuuta 1987 Tšerepovets, Venäjän SFNT, Neuvostoliitto) on venäläinen jääkiekkoilija ja maailmanmestari, joka pelaa KHL-joukkue SKA Pietarin organisaatiossa. Šipatšov on pelipaikaltaan keskushyökkääjä. Elite Prospects -sivuston Ulf Anderssonin mukaan hänen vahvuuksiinsa kuuluu pelisilmä, luistelu, hyökkäyspään vaistot ja kiekonhallinta. Šipatšovilla on kuitenkin parannettavaa kokonaisvaltaisessa pelaamisessa ja fyysisissä väännöissä.


title: Vadim Šipatšov

text: Šipatšov on Severstal Tšerepovetsin kasvatti. Hän debytoi miesten peleissä seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2003–2004. Kaudella 2005–2006 Šipatšov oli Tšerepovetsin paras pistemies ja syöttäjä tehoilla 16+23=39. Hän pelasi samalla kaudella myös kaksi ensimmäistä pääsarjaotteluaan Superliigassa. Kaudella 2006–2007 Šipatšov pelasi siellä yhden ottelun tehden yhden syöttöpisteen, mutta loppukaudesta hän siirtyi kuitenkin Venäjän toiseksi korkeimmalle sarjatasolle Vysšaja Ligan HK Belgorodiin. Kesken kauden 2007–2008 Šipatšov palasi sieltä taas Tšerepovetsiin, jossa hän sai Superliigassa tililleen kahdeksan runkosarja- ja neljä playoff-ottelua jääden niissä ilman tehopisteitä.


title: Vadim Šipatšov

text: Kaudeksi 2008–2009 Superliigan tilalle perustettiin KHL, jossa Šipatšovin ensimmäinen kausi toi 29 runkosarjaottelussa tehot 4+4=8. Hänen kevätkautensa eteni lähinnä seuran kakkosjoukkueessa Pervaja Ligassa, jonka pudotuspelien piste-, maali- ja syöttöpörssin Šipatšov voitti tehoilla 9+15=24. Kaudella 2009–2010 hän teki läpimurtonsa pääsarjatasolla ja oli Tšerepovetsin paras pistemies ja syöttäjä tehoilla 14+30=44. Hän ja Josef Straka rikkoivat seuran historian runkosarjan yhden kauden piste-ennätyksen, joka oli kaudella 2001–2002 41 tehopistettä tehneen Vadim Jepantšintsevin hallussa. Šipatšov rikkoi myös yhden syöttöpisteen erolla hänen syöttöennätyksensä.


title: Vadim Šipatšov

text: Kaudella 2010–2011 Šipatšov jakoi tehoilla 13+25=38 joukkueen sisäisen syöttöpörssin voiton Aleksei Tsvetkovin kanssa ja oli Tšerepovetsin toiseksi paras pistemies Josef Strakan jälkeen. Kaudella 2011–2012 hän teki KHL:n yhden kauden piste-ennätyksensä tehoilla 22+37=59, joilla Šipatšov oli joukkueen paras pistemies, maalintekijä ja syöttäjä. Hän jakoi koko liigan pistepörssin kolmannen sijan Barys Astanan Brandon Bochenskin kanssa. Šipatšov rikkoi näin ollen myös oman kahden vuoden takaisen Severstal Tšerepovetsin seurahistorian runkosarjan yhden kauden piste- ja syöttöennätyksensä. Hän voitti myös Tšerepovetsin sisäisen tehotilaston lukemalla +16. Šipatšov pelasi kauden aikana myös ja valittiin sekä syyskuun että marraskuun 2011 kuukauden hyökkääjäksi. Myös kaudella 2012–2013 hän oli Tšerepovetsin paras pistemies, maalintekijä ja syöttäjä tehoilla 17+14=41. Šipatšov voitti myös joukkueen sisäisen tehotilaston lukemalla +12.


title: Vadim Šipatšov

text: Šipatšov on tehnyt Severstal Tšerepovetsin miesten joukkueessa runkosarjassa yhteensä 251 ottelussa tehot 70+121=191. Hän on joukkueen seurahistorian paras syöttäjä ja toiseksi paras pistemies vain kolme tehopistettä enemmän tehneen Juri Trubatšovin jälkeen.


title: Vadim Šipatšov

text: Kaudeksi 2013–2014 Šipatšov siirtyi nelivuotisella sopimuksella SKA Pietarin riveihin. Kaudella 2014–2015 hän nousi joukkueen varakapteeniksi. Šipatšov oli Pietarin paras syöttäjä ja kolmanneksi paras pistemies tehoilla 12+42=54. Hän jakoi myös koko KHL:n kevään 2015 pudotuspelien pistepörssin voiton TsSKA Moskovan Aleksandr Radulovin kanssa ja syöttöpörssin voiton joukkuetoverinsa Artemi Panarinin kanssa tehoilla 6+15=21. Šipatšov voitti kauden päätteeksi Gagarin Cupin. Hän pelasi kauden aikana myös KHL:n tähdistöottelussa. Kaudella 2015–2016 Šipatšov nousi SKA:n kapteeniksi. Hän oli joukkueen paras pistemies ja KHL:n pistepörssissä neljäs tehoilla 17+43=60. Šipatšov pelasi kauden aikana myös KHL:n tähdistöottelussa ja hänet valittiin liigan tammikuun 2016 kuukauden hyökkääjäksi sekä viikon hyökkääjäksi neljännesvälierien päätteeksi.


title: Vadim Šipatšov

text: Kaudella 2016–2017 Šipatšov jatkoi SKA:n varakapteenina. Hän sijoittui tehoilla 26+50=76 koko KHL:n syöttöpörssissä toiseksi edellään vain Metallurg Magnitogorskin Chris Lee sekä pistepörssissä kolmanneksi edellään Metallurg Magnitogorskin Sergei Mozjakin ja joukkuetoveri Ilja Kovaltšuk. Šipatšov valittiin KHL:n viikon hyökkääjäksi marraskuussa 2016 ja tammikuussa 2017. Hän voitti kauden päätteeksi Gagarin Cupin ja Šipatšon valittiin KHL:n ensimmäiseen tähdistökentälliseen.


title: Vadim Šipatšov

text: Toukokuussa 2017 Šipatšov solmi NHL:n laajennusjoukkue Vegas Golden Knightsin kanssa kahden vuoden ja yhdeksän miljoonan dollarin arvoisen sopimuksen. Hän teki syksyn 2017 neljässä harjoitusottelussa kuitenkin vain yhden syöttöpisteen ja Šipatšov lähetettiin harjoitusleirin päätteeksi yllättäen lopulta AHL-joukkue Chicago Wolvesin vahvuuteen. Hän ei kuitenkaan liittynyt joukkueen vahvuuteen, vaan harjoitteli usean viikon yksin, kunnes Erik Haulan loukkaantuminen vapautti Šipatšoville paikan Golden Knightsin kokoonpanosta. Hän teki NHL-debyyttinsä kauden 2017–2018 viidennessä ottelussa 15. lokakuuta 2017 Boston Bruinsia vastaan. Šipatšov teki ottelussa myös NHL-uransa avausmaalin, joka jäi Golden Knightsin 3–1-voittoon päättyneen ottelun ratkaisumaaliksi. Hän keräsi ottelusta teholukeman +2. Šipatšov valittiin ottelun kolmostähdeksi. Kolmen ottelun jälkeen hänet lähetettiin taas farmiin, kun Jonathan Marchessault palasi sairastuvalta Golden Knightsin kokoonpanoon.


title: Vadim Šipatšov

text: Šipatšov oli voittamassa olympiakultaa venäläisten olympiaurheilijoiden joukkueessa 2018. Hän on edustanut Venäjää MM-kilpailuissa vuosina 2014, 2015, 2016 ja 2017, joista ensimmäinen turnaus päättyi maailmanmestaruuteen, vuoden 2015 turnaus hopeaan sekä vuosien 2016 ja 2017 turnaukset pronssiin. Šipatšovin vuoden 2014 turnaukseen mahtui myös kolmen ottelun mittainen pelikielto, jonka hän sai taklattuaan alkulohkon ottelussa Suomen Pekka Jormakkaa olkapäällä päähän. Jormakka makasi jäällä neljä minuuttia tajuttomana ja palasi kaukaloihin seuraavan kerran puolivälierissä. Ottelun erotuomaristo ei viheltänyt tilanteesta lainkaan rangaistusta, mutta IIHF katsoi osuman olleen päähän kohdistunut taklaus, josta olisi pitänyt tuomita ottelurangaistus. Šipatšovin taklaus tulkittiin myös tietoiseksi valinnaksi.


title: Vadim Šipatšov

text: Šipatšov voitti vuoden 2016 turnauksen piste- ja syöttöpörssin tehoilla 6+12=18 ja hänet valittiin tähdistökentälliseen. Valmennus valitsi Šipatšovin turnauksen yhdeksi kolmesta parhaasta pelaajasta. Hänet valittiin myös Tanskaa vastaan pelatun alkulohkon ottelun päätteeksi Venäjän ottelun parhaaksi pelaajaksi. Vuoden 2017 turnauksessa Šipatšov toimi Venäjän varakapteenina. Hänet valittiin taas alkulohkossa Tanskaa vastaan pelatun ottelun päätteeksi joukkueensa ottelun parhaaksi pelaajaksi. Šipatšov pelasi myös maailmancupissa vuonna 2016.


title: Vadim Šipatšov

text: Yhteensä hän on pelannut 110 A-maaottelua tehopistein 27+62=89. Šipatšov teki A-maajoukkuedebyyttinsä 10. helmikuuta 2011 LG Hockey Gamesin Mytištšissä pelatussa avausottelussa Suomea vastaan.


title: Meidän kaupunkimme

text: Meidän kaupunkimme ("Our Town") on yhdysvaltalaisen Thornton Wilderin kolminäytöksinen näytelmä, joka sai kantaesityksensä 1938. Se sijoittuu kuvitteelliseen pikkukaupunkiin Yhdysvaltain New Hampshiren osavaltiossa. Ajallisesti se ulottuu vuodesta 1901 vuoteen 1913. Näytelmä on tarkoitettu esitettäväksi ilman perinteisiä lavasteita niin, että näyttelijät ilmaisevat elein kulloisenkin toimintansa. Esimerkiksi toisen kerroksen ikkunoista toisilleen yli kadun huutelevat hahmot seisovat kumpikin omilla korkeilla tikkaillaan. Thornton käyttää ”metateatterin” keinoja kuten katsojia esittäviä roolihahmoja ja näyttämömestaria, joka kertojana vie tarinaa eteenpäin puhuen suoraan katsojille.


title: Meidän kaupunkimme

text: "Our Town" sai kantaesityksensä McCarter-teatterissa New Jerseyn Princetonissa 22. tammikuuta 1938. Sieltä se siirtyi Broadwaylle, menestyi loistavasti ja sai Pulitzer-palkinnon. Sitä esitetään yhä paljon.


title: Meidän kaupunkimme

text: Näytelmän ovat suomentaneet Reijo Lehtonen vuonna 1978 ja Teemu Kaskinen vuonna 2010.


title: Meidän kaupunkimme

text:
Tarinan keskiössä kautta vuosien ovat tohtori Gibbsin poika George ja sanomalehtimies Webbin tytär Emily. He käyvät aluksi high schoolia yhdessä, ihastuvat toisiinsa limonadibaarissa, menevät naimisiin ja saavat lapsen. Perheen toista lasta synnyttäessään Emily kuolee, mutta aviopari tapaa vielä kolmannessa näytöksessä hautausmaalla, kun Emily nousee hetkeksi haudastaan. Tämän päätarinan lisäksi näytelmässä on useita sivuhahmoja ja heidän sivutarinoitaan.
Sam Wood ohjasi näytelmästä samannimisen elokuvan "Meidän kaupunkimme" vuonna 1940, rooleissa muiden muassa William Holden ja Beulah Bondi.


title: Meidän kaupunkimme

text: "Meidän kaupunkimme" on Yhdysvalloissa ja muissa maissa sovitettu monet kerrat radiokuunnelmiksi ja televisionäytelmiksi. Vuonna 1955 siitä tehtiin televisiolle musikaaliversio, jossa näyttelivät muide muassa Frank Sinatra, Paul Newman ja Eva Marie Saint. Vuonna 2003 Paul Newman oli mukana näytelmän toisessa televisioversiossa. Säveltäjä Ned Rorem on tehnyt tarinasta oopperan ja vuonna 1994 Philip Jerry teki siitä balettikoreografian Aaron Coplandin musiikkiin. Teosta on esittänyt ainakin American Repertory Ballet.


title: Jonathan Duhamel

text: Jonathan Duhamel (s.24. elokuuta 1987) on kanadalainen pokeriammattilainen, joka voitti vuoden 2010 World Series of Pokerin pääturnauksen. Hän ansaitsi voitostaan lähes 9 miljoonaa yhdysvaltain dollaria ja hänestä tuli samalla kautta aikain ensimmäinen kanadalainen, joka on tuon kyseisen turnauksen onnistunut voittamaan.


title: Jonathan Duhamel

text: Duhamel on kotoisin Bouchervillestä, noin 10 minuutin matkan päästä Montrealista. Pokerin ulkopuolella Duhamel tunnetaan aktiivisesta jääkiekon seuraamisestaan ja vuoden 2010 Wsop pääturnauksen voittorahoistaan hän lahjoittikin 100 000 yhdysvaltain dollaria suosikkijoukkueensa Montreal Canadiensin lasten säätiölle.


title: Jonathan Duhamel

text: Vuonna 2014 Duhamelin liveturnausansiot ylittivät 12,4 miljoonaa yhdysvaltain dollaria.


title: Maj-Lis Holmberg

text: Maj-Lis Ulrika Holmberg (23. helmikuuta 1922 Helsinki – 1997) oli suomalainen filosofian lisensiaatti, yliopistonlehtori, kääntäjä ja ruotsin kielellä kirjoittanut runoilija.


title: Maj-Lis Holmberg

text: Holmberg toimi Helsingin yliopistossa ruotsin kielen lehtorina 1961–1988. Hän käänsi erityisesti islantilaista runoutta.


title: Salween

text: Salween (; ; , pinyin: Nù Jiāng (Nujoki); Shan: Nam Kong (Kong -joki); ) on noin 2 815 kilometriä pitkä joki, joka virtaa Tiibetin ylängöltä Andamaanienmereen Kiinan, Myanmarin ja Thaimaan läpi. Jyrkät kanjonimaiset rinteet reunustavat patoamatonta jokea. Salween on yksi maailman pisimmistä vapaasti virtaavista joista. Joen valuma-alueella asuu noin seitsemän miljoonaa ihmistä. Joen keskivaiheen valuma-alue kuuluu vuonna 2003 UNESCOn maailmanperintöluetteloon lisättyyn Yunnanin kolmen rinnakkaisen joen suojelualueisiin.


title: Arnulf

text: Arnulf on saksalaisperäinen miehen etunimi. Se tulee saksan kielen sanoista "arn" ’kotka’ ja "ulf" ’susi’.


title: Arnulf

text: Suomessa nimi Arnulf on Väestötietojärjestelmän mukaan noin kahdellakymmenellä henkilöllä, joista kaikki ovat 1900-luvulla syntyneitä.


title: Benjamin Tatar

text: Benjamin ”Ben” Tatar (23. tammikuuta 1930 Pittsburgh, Pennsylvania – 29. marraskuuta 2012 Pittsburgh, Pennsylvania) oli yhdysvaltalainen näyttelijä, joka työskenteli niin elokuva-, televisio-, teatteri- kuin ääninäyttelijänäkin.


title: Benjamin Tatar

text: Tatar kiinnostui näyttelemisestä ja viihteestä ollessaan opiskelijana Schenley High Schoolissa Pittsburghissa. Hän aloitti näyttelemisen Pittsburgh Playhousessa ja YM&WHA:ssa. Tatar värväytyi Yhdysvaltain maavoimiin Korean sodan aikaan. Sodasta kotiuduttuaan hän kävi Pittsburghin yliopistoa, missä hän opiskeli draamaa ja englannin kieltä. Tatar pääsi stipendin kautta New Yorkin American Theatre Wingiin vuonna 1955.


title: Benjamin Tatar

text: Tatar aloitti televisiouransa kameran takana muun muassa vastailemalla televisiosarjatähtien ihailijakirjeisiin. Tatarista tuli Jackie Gleasonin henkilökohtainen assistentti, ja vuodesta 1964 Tatar alkoi esiintyä elokuvissa. Tatar työskenteli Espanjassa 1960- ja 1970-luvuilla muun muassa ohjaajana ja ääninäyttelijänä televisiossa ja elokuvissa. Tatar puhui sujuvasti englannin lisäksi myös ranskaa, saksaa, italiaa ja espanjaa.


title: Benjamin Tatar

text: Vuonna 1981 Tatar muutti New Yorkista takaisin Pittsburghiin huolehtimaan äidistään. Tatar asettui Pittsburghin Highland Parkin kaupunginosaan, missä hän asui yli kolmekymmentä vuotta. Pittsburghiin palattuaan Tatar työskenteli näyttelijänä lähinnä paikallisissa teattereissa, mutta esiintyi myös elokuva- ja televisiotuotannoissa, joita kuvattiin Pittsburghin alueella.


title: Benjamin Tatar

text: Tatar kirjoitti omaelämäkerran "The Dream Never Dies", jota ei kuitenkaan koskaan julkaistu. Omaelämäkerrassaan hän kertoo muun muassa uransa alusta, työskentelystään muiden näyttelijöiden kanssa, ääninäyttelytyöstään Espanjassa ja parisuhteestaan Ava Gardnerin kanssa. Näyttelemisen ohella Tatar teki myös ristikoita Dell Publishingille. Tatar kuoli 82-vuotiaana krooniseen keuhkosairauteen Pittsburghin Shadysidessa. Tatar ei elämänsä aikana koskaan avioitunut, ja hänet haudattiin B’nai Israel -hautausmaalle.


title: Spahi-luokka

text: Spahi-luokka oli Ranskan laivaston seitsemän vuosina 1908-1912 vesille lasketun aluksen muodostama hävittäjäluokka. Luokan alukset olivat käytössä ensimmäisessä maailmansodassa.


title: Dying Light

text: Dying Light on Techlandin kehittämä ja Warner Bros. Interactive Entertainmentin julkaisema toimintaseikkailu- ja selviytymiskauhupeli. Peli julkaistiin vuonna Linuxille, Microsoft Windowsille, PlayStation 4:lle ja Xbox Onelle.


title: Dying Light

text: Pelistä on julkaistu päivitysversio "Enhanced Edition", joka on korvannut aiemman version ja sisältää useita parannuksia.


title: Dying Light

text: E3 2018 -tapahtumassa on julkistettu jatko-osan "Dying Light 2" olevan työn alla, jota kehittävät Techland ja Chris Avellone.


title: Dying Light

text: Pelissä ideana on selviytyä zombiepidemian riivaamassa avoimessa pelimaailmassa. Päiväsaikaan pelaajan tulee etsiä tarvikkeita, virittää ansoja sekä pelastaa satunnaisia selviytyjiä. Yön tullessa pelaaminen tulee vaarallisemmaksi, sillä zombeista tulee aggressiivisempia kuin päiväsaikaan. Pelissä on yli sata erilaista asetta käytettävänä ja lisää voi myös itse valmistaa. Peli tulee sisältämään verkkomoninpelin.


title: Dying Light

text: Pelissä on ”free-run” -mekaniikka, jossa pelaaja pystyy käyttämään esimerkiksi talojen kattoja ja seiniä kulkureittinään. Tämä auttaa epidemian riivaamassa maailmassa liikkumista huomattavasti. David Belle, parkourin ”isä”, auttoi Techlandia pelin liikkumisen suunnittelussa.


title: Dying Light

text: Pelitapahtumat sijoittuvat Harranin kuvitteelliseen kaupunkiin. Kaupunki on jäänyt zombiepidemian jalkoihin, minkä seurauksena se on eristetty muusta maailmasta.Kyle Crane, GRE:n (Global Relief Effort) agentti, lähetetään alueelle etsimään tärkeää kansiota.Cranen saavuttua Harraniin tämä saa lähestulkoon heti pureman, mutta kaksi alueen selviytyjää pelastavat tämän. Toinen heistä, Amir, kuolee pelastusmatkalla mutta tämän pari Jade saa vietyä Cranen turvaan suureen kerrostaloon.


title: Dying Light

text: Kerrostalossa Crane saa huonon aseman ja tätä pidetään taakkana, eikä kukaan tiedä tämän tehtävästä. Monet asukkaista ovat Cranen tavoin saaneet tartunnan, ja heitä hoidetaan lopussa olevalla "Antizin"-lääkkeellä, joka tosin vain pitkittää kuolemaa. Hän kuitenkin yrittää olla hyödyksi, ja koittaa ystävystyä Jaden veljen Rahimin kanssa. Tämä saa töitä, toiveinaan lopulta päästä tapaamaan kerrostalon johtajaa Breckeniä. Tilaisuuksien salliessa Crane tiedottaa työnantajiaan Harranin tapahtumista, jotka käskevät tämän jatkamaan tehtäväänsä. Crane pääsee alueen tohtorin, Zeren, vastaanotolle joka kertoo että Harranin virukseen on mahdollista löytää lääke.


title: Dying Light

text: Crane saa tehtäväkseen suojata muutamia turva-alueita jotta Brecken ja tämän tiimi kykenisivät hakemaan GRE:n ilmasta pudottamia "Antizin"-pakkauksia. Tehtävä epäonnistuu, mutta Crane lupautuu hankkimaan itse seuraavan ilmalähetyksen. Selviää, että alueen pahamaineinen kuvernööri Rais pitää sotilaidensa vartioimalla alueellaan laatikoittain lääkettä ja onnistuu viemään lähes kaikki ilmalähetykset. Crane löytää ilmalähetyksen täynnä lääkettä, mutta GRE käskee tätä polttamaan kaiken ja menemään Raisin puheille jolla todennäköisesti kansio on. Crane tekee työtä käskettyä ja palaa kerrostaloon tyhjin käsin.


title: Dying Light

text: Kerrostalon ihmiset pitävät palaveria lääkkeiden tarpeesta ja Raisin tapaamisesta. Crane jälleen osoittautuu vapaaehtoiseksi menemään Raisin luo, johon kaikki suostuvat. Raisin tukikohdasa hänet laitetaan töihin ja tälle luvataan kaksi laatikkoa "Antizinia". Rais ei kuitenkaan pidä lupaustaan ja antaa Cranelle vain muutaman kappaleen, ja pyytää tätä tuomaan Jaden tukikohtaan mikäli haluaa lisää lääkettä. Crane ei suostu tähän, mutta Rais kehottaa tätä miettimään asiaa. Cranen päästessä kerrostaloon virus on vaatinut jo useita uhreja.


title: Dying Light

text: Rahim kertoo Cranelle toisesta kerrostalosta, jossa on suuri saastuneita kuhiseva pesä. Tämä ehdottaa että kerrostalo räjäytettäisiin, mutta Crane vaatii että hän tekisi sen josta Rahim loukkaantuu. Jade tiedottaa Cranelle koulusta, jossa olisi paljon Raisin viemiä "Antizin"-pakkauksia. He lähtevät etsimään pakkauksia, Cranen kertoessa hänelle että hänellä olisi "toinen vaihtoehto" mikäli he eivät löydä mitään. Lääkkeen sijaan he löytävät runsaasti räjähteitä, ja Jade pyytää Cranea olemaan sanomatta mitään veljelleen asiasta. Samaan aikaan Cranen keskustellessa GRE:n kanssa tämä alkaa kyseenalaistaa heidän välinpitämättömyyttään Harranin asukkaista.


title: Dying Light

text: Crane onnistuu tuomaan Zerelle lihanpalan niinkutsutuista "boltereista", pahoin mutatoituneista saastuneista josta Zere onnistuu saamaan koepalan. Radioyhteyksien parannuttua Zere saa yhteyden toiseen lääkäriin, Camdeniin. Crane lupautuu tuomaan koepalan tälle, vaikkakin Camden asuu toisessa kaupungissa, "Old Town":issa (suom. Vanha Kylä). Samaan aikaan Rahim varastaa räjähteet ja lähtee tuhoamaan kerrostaloa, mutta Cranen kuullessa tämän avunhuudot hän ryntää paikalle. Crane pelastaa loukkaantuneen Rahimin ja vie tämän ajastamat räjähteet kerrostaloon. Suunnitelma onnistuu, ja kerrostalo räjähtää. Crane palaa Rahimin luo, mutta tämä muuttuu zombiksi. Crane tappaa pojan ja palaa Breckenin luo huonoine uutisineen. Jade kuulee Rahimin kuolemasta ja katoaa, sekä Zere kidnapataan. Cranelle kerrotaan radion kautta, että Harran tultaisiin pommittamaan maan tasalle 48 tunnin kuluessa.


title: Dying Light

text: Crane pelastaa Zeren, mutta Rais miehineen kaappaa molemmat. Rais kertoo tehneensä yhteistyötä GRE:n kanssa ja tietää, kuka Crane on. Hän pistää Cranen taisteluareenalle useita zombeja vastaan, ja lopulta käskee miehiään ampumaan tämän. Crane tappaa lähes kaikki tämän sotilaat, sekä sivaltaa Raisin käden irti. Yksi sotilaista ehtii kuitenkin tappamaan Zeren, ja Crane joutuu pakenemaan paikalta. Brecken vie tämän turvaan, ja kertoo että Jade yrittää viedä koepalaa Camdenille erään tunnelin kautta mutta Rais miehineen on katkaissut lähes kaikki tiet pois Harranista. Kuitenkin ryhmä nimeltään "Pelastajat" salakuljettaa ihmisiä mm. Vanhaan kylään. Crane käyttää heidän palveluitaan, mutta Pelastajat pettävät hänet ja tämä miltei jää kiinni Raisille.


title: Dying Light

text: Vanhassa kylässä Crane kohtaa Troyn ja tämän selviytyjäryhmänsä. Hän saa puhelun Jadelta, jolle hän kertoo totuuden tehtävästään. Jade suuttuu entisestään, ja myöhemmin Crane tajuaa Raisin kaapanneen Jaden. Lisäksi televisiolähetys väittää kaikkien ihmisten kuolleen Harranissa. Pitkän etsinnän jälkeen Crane pääsee Jaden luo, mutta Rais laittaa heidät taistelemaan niin ihmisiä kuin saastuneitakin kohtaan. Jade paljastaa saaneensa pureman aikaisemmin, jolloin Rais heittää maahan "Antizin"-ruiskun ja antaa Cranelle päätettäväkseen kumpi selviää hengissä. Cranen hallusinoidessa Jadesta tämä iskee piikin Craneen ja muuttuu zombiksi. Crane tappaa Jaden, ja pian tämän jälkeen Raisin oikean käden Tahirin.


title: Dying Light

text: Crane palaa koepalojen kera Troyn luokse, joka kertoo että tämän täytyy kiivetä radiomastoon ja kuuluttaa sieltä pommikoneille että Harran on täynnä eläviä ihmisiä. Crane onnistuu tässä viime hetkellä, ja hankkii Harranille lisäaikaa. Hän matkaa Camdenin luo sekä toimittaa tälle koepalan. Camden kertoo että lääke virukseen on käden ulottuvilla. Kaiken näyttäessä hyvältä Rais tiedottaa Cranelle että on lähdössä Harranista GRE:n helikopterikyydillä tiedoston kera, joka nopeuttaisi Harranin tuhoa. Crane pääsee Raisin luo ja he käyvät kaksintaistelun. Cranen onnistuu kukistaa Rais ja GRE:n helikopteri saapuu tämän luokse. Heidän yrittäessä saada Cranea kyytiin hän kertoo että ei tiedä vielä, mitä hän tekee tiedostollaan. Helikopteri poistuu paikalta, ja Camden kertoo Cranelle koepalojen tuottaneen positiivisia tuloksia. Peli päättyy tähän.


title: Dying Light

text: Peli on saanut Gamereactorin arvostelussa arvosanan 8/10.


title: Arabialainen kalligrafia

text: Arabialainen kalligrafia on arabialaisia kirjaimia käyttävien kielten, kuten arabian, kaunokirjoitustaidetta. Kalligrafiaa pidetään islamilaisessa maailmassa hyvin suuressa arvossa. Sitä sovelletaan kaikille mahdollisille pinnoille, tavallisimpien kirjoitusalustojen lisäksi myös rakennusten seinäpintoihin, tekstiileihin sekä koriste- ja tarve-esineisiin.


title: Arabialainen kalligrafia

text: Kalligrafia on noussut etenkin arabiankielisissä maissa arvostettuun asemaan sen seurauksena, koska ihmisten piirtäminen on nähty islamissa epäjumalien palvontana. Islamilaisessa kulttuurissa kalligrafiaa pidetään kuvataiteen jaloimpana muotona, sillä se pukee Koraanissa ilmoitetun Jumalan sanan näkyvään muotoon. Koraanin käsikirjoitukset onkin aina tilattu etevimmiltä kalligrafeilta, jotta teksti saisi arvoaan vastaavan taiteellisen asun. Kalligrafia on harvoja islamilaisen taiteen muotoja, joissa taitavimmat mestarit tunnetaan nimeltä.


title: Arabialainen kalligrafia

text: Arabialaisen kalligrafian tavoitteena on elegantti ja melodinen rytmi, joka saadaan aikaan geometrisin keinoin. Arabian kieltä on aikojen kuluessa kirjoitettu erilaisilla tyyleillä. Varhaisimmat arabialaiset kirjoitustyylit olivat jäykkä kuufalainen tyyli sekä pehmeämpi "naskhi"-tyyli.


title: Arabialainen kalligrafia

text: Kuufalaista tyyliä käytettiin varhaisimmissa Koraanin käsikirjoituksissa. Kuufalaisesta on kehitetty eri muunnelmia. Kulmikas muunnelma tuli yleiseksi rakennusten pintojen kaakelikoristeluissa. Kukkakoristeista muunnelmaa käytettiin kirjojen nimilehdillä. Pystylinjoja limittäin sommitteleva tyyli taas sopi käytettäväksi laastireliefeissä.


title: Arabialainen kalligrafia

text: Varhaisesta "naskhi"-tyylistä kehitetyistä monista muunnelmista kuusi saavutti klassisen aseman:


title: Arabialainen kalligrafia

text: Turkissa kehitettiin ottomaanien valtakunnan aikana 1444–1923 "ruq’an" lisäksi myös muita uusia kirjoitustyylejä, kuten "diwani", "jeli dewani", "tughra’a" ja "siyaqat". Samalla aiempia tyylejä kehitettiin ja ne saavuttivat nykyisen muotonsa. Kaarevamuotoista ja monimutkaisen koristeellista "diwania" käytettiin ottomaanihovin virallisissa dokumenteissa, ja se on yhä käytössä.


title: Arabialainen kalligrafia

text: Arabiassa kalligrafiaa käytetään paljon islamilaisessa arkkitehtuurissa, koristelussa ja kolikoissa. Kalligrafiaa sovelletaan kaikille mahdollisille pinnoille, tavallisimpien kirjoitusalustojen lisäksi myös rakennusten seinäpintoihin, tekstiileihin sekä koriste- ja tarve-esineisiin. Rakennusornamentiikassa on yleistä kalligrafian ja arabeskin päällekkäinen kudos. Kalligrafialla voidaan korostaa Jumalan kunniaa, kantajansa loistoa tai lahjoittajansa anteliaisuutta tai tekijänsä ammattitaitoa. Tällaisessa käytössä kirjoituksen luettavuus ei ole yhtä tärkeää kuin sen taiteellinen ja symbolinen arvo.


title: Arabialainen kalligrafia

text: Koraanissa käytetään otsikoissa eri kalligrafista tyyliä kuin tekstissä. Otsikot ovat usein suorakaiteen muotoisen paneelin sisällä, jonka taustana on arabeski. Koraanin käsikirjoitusten hallitseva väri on ollut kulta, rinnallaan sininen, punainen ja vihreä, joista sininen nousi 900-luvulla kullan rinnalle tärkeimpänä värinä. Myös mustaa tekstiä on käytetty.


title: Arabialainen kalligrafia

text: Kalligrafialla muotoillut kuvat, kalligrammit, ovat tulleet suosituiksi etenkin 1400-luvulta alkaen. Arabialaisten kalligrammien tyypillisiä aiheita ovat moskeija, laiva, Nooan arkki, vesikannu ja erilaiset eläimet. Osmanisulttaaneilla oli kalligrafinen monogrammi, "tughra", jonka he kirjoittivat virallisten päätösten alkuun.


title: Ville Meskanen

text: Ville Meskanen (s. 2. lokakuuta 1995 Tampere) on suomalainen jääkiekkoilija, joka pelaa NHL-joukkue New York Rangersin organisaatiossa. Meskanen on pelipaikaltaan vasen laitahyökkääjä. Hän laukoo oikealta.


title: Ville Meskanen

text: Meskanen on Tampereen Ilveksen oma kasvatti. Hän jakoi kaudella 2011–2012 33 osumallaan koko C-nuorten SM-sarjan runkosarjan maalipörssin voiton Lukon Aleksi Saarelan ja Tapparan Alex Olkinuoran kanssa. Keijo Kuusela -palkinnon vei kuitenkin tehopisteidensä turvin Saarela. Meskanen oli Ilveksen paras maalintekijä myös SM-karsinnoissa seitsemällä osumallaan. Kaudella 2012–2013 hän oli joukkueen B-nuorten paras pistemies ja syöttäjä tehoilla 22+36=58.


title: Ville Meskanen

text: Huhtikuussa 2014 Meskanen teki vuoden mittaisen SM-liigasopimuksen Ilveksen kanssa. Hän teki liigadebyyttinsä 8. lokakuuta 2014 Pelicansia vastaan, jolloin Meskanen korvasi nelosketjun vasemmassa laidassa pelikieltoa kärsineen Patrik Moision. Hän sai ottelussa jääaikaa 8.58 minuuttia. Toisessa liigaottelussaan 30. joulukuuta 2014 vieraissa Turun Palloseuraa vastaan Meskanen avasi myös maalitilinsä SM-liigassa sensaatiomaisesti heti kypärätempulla. Hänet palkittiin ottelun "Ilta-Sanomien" kolmen tähden tähtipelaajana ja Jari Hytti valitsi hänet legendojen tähtien kolmostähdeksi. Meskasen kolme maalia jäivät hänen ainoiksi tehopisteikseen kauden 2014–2015 kymmenessä pelatussa SM-liigaottelussa. Meskanen pelasi kauden aikana myös yhden ottelun lainalla Mestis-joukkue Lempäälän Kisassa.


title: Ville Meskanen

text: Suurimman osan kaudesta 2014–2015 Meskanen pelasi Ilveksen A-nuorissa. Hän oli tehoilla 30+32=62 joukkueen toiseksi paras pistemies Eemeli Suomen jälkeen, koko A-nuorten SM-liigan maalipörssin kolmas ja pistepörssin seitsemäs. Meskanen voitti myös Ilveksen sisäisen tehotilaston lukemalla +25. Hänet valittiin kauden päätteeksi sarjan toiseen tähdistökentälliseen. Toukokuussa 2015 Meskanen teki kaksivuotisen jatkosopimuksen Ilveksen kanssa.


title: Ville Meskanen

text: Varsinaisella SM-liigan tulokaskaudellaan 2015–2016 Meskanen teki 39 runkosarjaottelussa tehot 6+7=13. Hän pelasi ison osan kaudestaan myös lainalla LeKissä, jossa Meskanen pelasi 16 ottelua. Maaliskuun 2016 lopulla hänen sopimustaan Ilveksen kanssa pidennettiin vuodella kevääseen 2018. Kaudella 2016–2017 Meskanen teki runkosarjassa 20 tehopistettä. Pudotuspeleissä hän oli tehoilla 4+3=7 Ilveksen paras maalintekijä ja jakoi sisäisen pistepörssin voiton Tapio Laakson kanssa. Meskanen voitti myös joukkueen sisäisen tehotilaston lukemalla +5. Marraskuussa 2017 hän teki Ilveksen kanssa kaksivuotisen jatkosopimuksen.


title: Ville Meskanen

text: Kaudella 2017–2018 Meskanen teki läpimurron SM-liigan huipulle ja oli Ilveksen paras maalintekijä ja kolmanneksi paras pistemies tehoilla 24+20=44. Hän sijoittui koko liigan maalipörssissä kolmanneksi.


title: Ville Meskanen

text: Toukokuussa 2018 Meskanen teki kaksivuotisen tulokassopimuksen New York Rangersin kanssa.


title: Ville Meskanen

text: Meskanen on pelannut Suomen A-maajoukkueessa kolme ottelua tehden yhden syöttöpisteen. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan. Meskanen sai ottelussa myös syöttöpisteen toisen A-maajoukkuedebytantin, Ilveksestä tutun joukkuetoverinsa Eemeli Suomen tekemään maaliin.


title: Ville Meskanen

text: Meskanen pelaa myös Rullakiekon SM-liigaa Pahalammen joukkueessa.


title: Aetos-luokka

text: Aetos-luokka oli Kreikan kuninkaallisen laivaston neljän Argentiinan vuonna t1909 tilaaman aluksen muodostama hävittäjäluokka. Ranskan laivasto valtasi alukset joulukuussa 1916 liittäen ne laivastoonsa "Pantheria" lukuun ottamatta.


title: Aetos-luokka

text: Argentiina tilasi alukset vuonna 1909 eli jo ennen ensimmäistä maailmansotaa. Kreikka osti alukset 12. syyskuuta 1912 148 000 punnalla kappaleelta juuri ennen niiden, kun alukset olisivat aloittaneet matkansa Argentiinaan.


title: Aetos-luokka

text: Valmistuessa aluksilla oli viisi korsteenia ja ne käyttivät polttoaineenaan sekä öljyä että kivihiiltä. Vuosina 1924-1935 alukset modernisoitiin Cowesissa Samuel White and Companyn telakalla, jolloin kivihiilikattilat vaihdettiin neljään Yarrow-öljykattilaan ja samalla korsteenien määrä laski kahteen. Aluksille valmistettiin uusi komentosilta. Etukannen tykkiä siirrettiin edemmäs. Aluksen alkuperäiset neljä yksittäistä torpedoputkea korvattiin kahdella kolmiputkisella torpedosarjalla. Aluksille asennettiin ilmatorjuntaa varten kaksi yksiputkista kahden naulan ilmatorjuntatykkiä tasanteelle, joka rakennettiin torpedoputkien väliin. Kunkin aluksen modernisointi maksoi noin 110 000 puntaa ja se osoittautui kuitenkin onnistuneeksi. Alukset saavuttivat modernisoinnin jälkeisissä koeajoissa reilun 31 solmun nopeuden.


title: Aetos-luokka

text: "Aetos" ja "Panthir" modernisoitiin uudelleen 1937-1938, jolloin ne varustettiin miinanlaskijoiksi. Alusten varustukseen lisättiin 40 miinaa.


title: Meeri Hakala

text: Meeri Mirjami Hakala, o. s. "Salomaa" (25. helmikuuta 1922 Vilppula – 29. heinäkuuta 1994) oli suomalainen näytelmäkirjailija.


title: Arnulf (keisari)

text: Arnulf Kärnteniläinen (; 850 – 8. joulukuuta 899) oli karolingien hallitsijasukuun kuulunut hallitsija, joka oli Itä-Francian kuningas vuodesta 887, kiistelty Italian kuningas vuodesta 894 ja Pyhän saksalais-roomalaisen keisarikunnan hallitsija vuodesta 896 kuolemaansa asti.


title: Arnulf (keisari)

text: Arnulfilla oli Ota-niminen vaimo, jonka kanssa hänellä oli poika Ludvig Lapsi. Arnulfilla oli myös kaksi aviotonta poikaa, Ratold ja Zwentibold, joista jälkimmäisestä hän teki Lotharingian kuninkaan vuonna 895. Arnulf kruunattiin Pyhän saksalais-roomalaisen keisarikunnan hallitsijaksi 22. helmikuuta 896, ja hän hallitsi sitä kuolemaansa, 8. joulukuuta 899, asti. Itä-Francian kuninkuus periytyi tuolloin vasta kuusivuotiaalle Ludvig Lapselle.


title: Jumalan vihreät laitumet

text: Jumalan vihreät laitumet ("The Green Pastures") on yhdysvaltalaisen Marc Connellyn näytelmä vuodelta 1930. Se perustuu Roark Bradfordin tarinakokoelmaan "Ol' Man Adam an’ His Chillun" (1928). Näytelmä voitti kotimaassaan Pulitzer-palkinnon ja aiheutti Suomessa 1932–1933 jumalanpilkkakiistan, jossa Isänmaallinen kansanliike vaati Mia Backmanin johtamaa Kansan Näyttämöä lopettamaan näytelmän esittämisen, koska Jumala esitettiin siinä mustaihoisena. Myös 1936 valmistunut elokuvaversio "Vihreät laitumet" kiellettiin aluksi Suomessa ja sai ensi-iltansa vasta 22. helmikuuta 1946.


title: Jumalan vihreät laitumet

text: Näytelmä esittää episodeja Vanhasta testamentista afroamerikkalaisen lapsen näkökulmasta Yhdysvaltojen köyhässä etelässä. Pohjanaan käyttämiin Bradfordin tarinoihin verrattuna Connolly laajensi Jumalan roolia näytelmässä. Teoksen musiikkina käytetään monia negrospirituaaleja.


title: Jumalan vihreät laitumet

text: Connolly oli mukana myös 1936 valmistuneen elokuvaversion "Vihreät laitumet" teossa toisena ohjaajana William Keighleyn ohella. Jumalaa esitti Rex Ingram. Elokuva kiellettiin Australiassa, Suomessa ja Unkarissa Jumalaa pilkkaavana. Muissa maissa, etenkin Yhdysvalloissa, valkoihoiset teatteri- ja elokuva-arvostelijat suhtautuivat sekä näytelmään että elokuvaan yleensä myönteisesti, mutta Amerikan mustaihoinen älymystö oli kriittisempi Connellyn aidoksi väittämää kuvaa kohtaan mustien uskonnollisuudesta.


title: Kailash Purryag

text: Kailash Purryag (s. 12. joulukuuta 1947) on mauritiuslainen poliitikko, joka toimi maansa presidenttinä vuosina 2012–2015. Sitä ennen hän toimi parlamentin puhemiehenä vuodesta 2005 alkaen. Purryag on koulutukseltaan lakimies, ja hänet valittiin parlamenttiin ensimmäisen kerran jo 1976. Vuosien varrella hänellä on ollut useita ministerin tehtäviä.


title: Kenttälinnoitus

text: Kenttälinnoitus on sotilaallinen puolustusrakennelma, jolla pyritään parantamaan puolustajan mahdollisuuksia selviytyä vihollisen sotilaallisesta hyökkäyksestä. Kenttälinnoitus on enemmän aikaa vaativa kuin pikalinnoitus, mutta ei sisällä kestävien pysyvien rakennelmien luonnetta, niin kuin kantalinnoitus.


title: Pikalinnoitus

text: Pikalinnoitus on keveästi rakennettujen ja nopeasti aikaansaatujen puolustusasemien rakentamista hyökkäyksen vastaanottamiseksi. Pikalinnoitusta raskaampaa linnoittamista on kenttälinnoittaminen. Raskainta linnoittamista on kantalinnoittaminen


title: Peel

text: Peel voi tarkoittaa:


title: Borsdorf

text: Borsdorf on yksi vanhimmista viljellyistä omenalajikkeista maailmassa. Se on tunnettu ainakin vuodesta 1561. Lajike on ilmeisesti peräisin samannimisesta Saksan kaupungista.


title: Lady Apple

text: Lady Apple tai Api on eräs omenalajike. Erään tarinan mukaan roomalainen poliitikko Claudius Appius toi 300-luvulla eaa. lajikkeen Roomaan Peloponnesokselta. Aurinkokuningas Ludvig XIV sanoi sen olevan ainoa tarhauksen arvoinen omena.


title: Tuire Kauttio

text: Tuire Kauttio (s. 26. maaliskuuta 1977) on suomalainen aktiiviuransa lopettanut koripalloilija.


title: Tuire Kauttio

text: Raholan Pyrkivän kasvatti Kauttio edusti koko naisten SM-sarjauransa, vuodet 1994–1999, Tampereen Pyrintöä. Kaudella 1995–1996 Kauttio oli SM-sarjan tarkin kolmen pisteen heittäjä: runkosarjassa hän onnistui 45,0-prosenttisesti ja pudotuspeleissä 46,7-prosenttisesti. Pyrkivää Kauttio edusti yhdessä vuoden 2008 Suomen cupin ottelussa. Hän teki ottelussa 18 pistettä ja onnistui neljässä seitsemästä kolmen pisteen heitostaan.


title: Marjo Tiiva

text: Marjo Tiiva on suomalainen aktiiviuransa lopettanut koripalloilija.


title: Marjo Tiiva

text: Tiiva edusti Tampereen Pyrintöä koko naisten SM-sarjauransa ajan, seitsemän kautta vuosina 1982–1991. Vuosina 1983, 1984 ja 1986 Pyrintö voitti Suomen mestaruuden.


title: Tuula Urrila

text: Tuula Urrila (s. 4. huhtikuuta 1975) on suomalainen aktiiviuransa lopettanut koripalloilija.


title: Tuula Urrila

text: Tampereen NMKY:n kasvatti Urrila edusti Tampereen Pyrintöä naisten SM-sarjassa kolmena kautena vuosina 1993–1996. Ensimmäisellä pääsarjakaudellaan Urrila pelasi neljässä ja seuraavalla kaudella viidessä ottelussa. Kaudella 1995–1996 Urrila pelasi 20 ottelua 3,1 pisteen, 1,3 levypallon ja 0,6 torjunnan ottelukohtaisilla keskiarvoilla. A-nuorten maajoukkueessa Urrila pelasi viisi ottelua ja alle 22-vuotiaiden maajoukkueessa neljä ottelua.


title: Muoto (taiteessa)

text: Muoto tarkoittaa taiteessa kahta asiaa. Se viittaa teoksen saamaan kokonaismuotoon, sen fyysiseen olemukseen. Taideteoksen sisällä muoto viittaa sen hahmon elementteihin niiden perusosien joukossa, joista taideteos koostuu. Esimerkiksi maalaus koostuu viivasta, väreistä, pinnasta, tilasta, mittakaavasta ja formaatista sekä muodosta. Veistos koostuu lähes kokonaan muodosta.:


title: Muoto (taiteessa)

text: Modernin taiteen ilmestymiseen asti muoto oli maalauksen kaikkein tärkein elementti ja se perustui ennen kaikkea ihmisen vartaloon.


title: Muoto (taiteessa)

text: Käsitellessään tai luodessaan muotoa taiteilija pyrkii muokkaamaan luonnossa olevia ilmiöitä saadakseen aikaan uuden muodon, joka ilmaisee ja vakuuttaa jotain aistimusta tai merkitystä. Modernissa taiteessa yleistyi käsitys siitä, että muoto voisi olla ilmaiseva, vaikka se erotettaisiin etäälle tai täydellisesti ilmentymistä. Vuonna 1914 taidekriitikko Clive Bell toi esiin sanan "merkittävä muoto" tätä kuvatakseen. Tämä liittyi formalismiin ja ajatuksella oli tärkeä osa abstraktissa taiteessa.


title: Kobanên taistelu

text: Kobanên taistelu käynnistyi Syyrian pohjoisosassa 16. syyskuuta 2014, kun ääri-islamilainen Isis-järjestö aloitti sotatoimet Turkin vastaisella rajalla sijaitsevan Kobanên kaupungin valtaamiseksi. Kobanê on noin 55 000 asukkaan kaupunki, jota asuttavat lähinnä kurdit. Ympäröivässä Ayn al-Arabin piirikunnassa taisteluita kurdien ja Isiksen välillä on käyty jo pitempään.


title: Kobanên taistelu

text: Isis valtasi 16. syyskuuta strategisesti tärkeän Eufrat-joen ylittävän sillan ja aloitti seuraavana päivänä laajamittaisen hyökkäyksen kohti Kobanea. Kahden vuorokauden kuluessa järjestö onnistui valtaamaan yli 20 kurdikylää ja samalla saartamaan koko kaupungin. Viikon kuluttua rintamalinja oli siirtynyt jo vajaan viiden kilometrin päähän Kobanesta ja yli 130 000 alueen kurdia oli paennut Turkin puolelle. Kaupunkia ympäröivästä Kobanen kantonista oli näin ollen kolme neljäsosaa ISIS-järjestön hallussa. Kurdijoukot kontrolloivat enää Kobanêa, pientä Sheran kaupunkia sekä 15 kylää.


title: Kobanên taistelu

text: Yhdysvaltain ja Persianlahden arabimaiden lentokoneet tekivät ensimmäiset ilmaiskut ISIS-järjestöä vastaan 27. syyskuuta, jolloin islamistit olivat edenneet noin neljän kilometrin päähän kaupungista. Pommituksista huolimatta Isis onnistui jatkamaan etenemistään ja samalla myös iskemään Kobanêen tykistötulella. Kuun vaihtuessa ISIS oli enää parin kilometrin päässä kaupungista ja 2. lokakuuta he valtasivat viimeisen Kobanên ulkopuolella olevan kylän.


title: Kobanên taistelu

text: Lokakuun ensimmäisen viikonlopun aikana kurditaistelijat onnistuivat aluksi estämään vihollisen tunkeutumisen syvemmälle Kobanêen ja samaan aikaan jatkuivat myös ilmahyökkäykset ISIS:n huoltojoukkoja ja tykistöä vastaan. Lokakuun 5. päivänä ISIS kuitenkin ensimmäistä kertaa tunkeutui itse kaupunkiin, jolloin nähtiin myös ensimmäiset katutaistelut. Kobanê oli tuolloin jo käytännössä tyhjä asukkaista. Kaupunkia puolustavat joukot onnistuivat 6.–7. päivän katutaisteluissa ilmaiskujen tukemina työntämään islamisteja takaisin heidän viikonlopun aikana valtaamiltaan alueilta muun muassa kaupungin itäosista. 14. lokakuuta kurdit valtasivat takaisin 10 päivää aikaisemmin menettämänsä kukkulan kaupungin ulkopuolella ja 20. lokakuuta mennessä he olivat vallanneet kaupungista takaisin niin paljon aluetta, että Yhdysvallat saattoi toimittaa heille aseita ja lääkintätarvikkeita ilmapudotuksina.


title: Kobanên taistelu

text: 26. tammikuuta 2015 mennessä kurdit olivat vallanneet koko kaupungin takaisin. Taistelujen aikana kuoli lopulta arviolta 1 000 Isis-taistelijaa ja satoja kurdeja. Satelliittikuvien avulla tehtyjen arvioiden mukaan kaupungissa tuhoutui 1 206 rakennusta ja vahingoittui 1 169.


title: Kobanên taistelu

text: Isis-järjestön taistelijoita arvellaan olleen Kobanên alueella olevan noin 9 000. Tykistön lisäksi heillä on käytössään muutamia kymmeniä tankkeja. Kaupunkia puolustavat joukot koostuvat ainakin 5 000 kurdien peshmergataistelijasta, joista yli 1 500 on saapunut Turkista. Taistelijoiden joukossa on myös suuri määrä naisia. Vapaan Syyrian armeijan sotilaita Kobanessa on noin 300. Kurdeja tukevia ilmaiskuja ovat tehneet Yhdysvaltain ja Persilahden arabimaiden hävittäjät. Niitä on kuitenkin pidetty tehottomina ja sotilasasiantuntijoiden mukaan ainoa keino kukistaa ISIS Kobanên alueella on maajoukkojen lähettäminen kurditaistelijoiden avuksi.


title: Kobanên taistelu

text: Kurdien ohella Turkista on Kobanêen lähtenyt jopa tuhansia vapaaehtoisia ay-aktiiveja, feministejä, sosialisteja ja anarkisteja. Taisteluiden lisäksi he osallistuvat humanitaariseen työhön kurdipakolaisten parissa Turkin puolella. Aktivistit ovat syyttäneet Turkin viranomaisia siitä, että he päästävät rajan yli paljon helpommin Isis-järjestön riveihin liittyviä kuin heitä vastaan taistelevia. Syynä pidetään Turkin puolella asuvien kurdien itsehallintoaikeita. Vasemmistoaktivistien kiinnostus johtuu Syyrian Kurdistanin eli Rojavan autonomisella alueella tehtyistä yhteiskunnallisista ja poliittisista uudistuksista, joihin kuuluu muun muassa suora demokratia, etnisesti ja uskonnollisesti tasa-arvoiset paikallisneuvostot sekä erilaisia naisten ja nuorten neuvostoja. Ulkopuolisten vapaaehtoisten saapumista Kobanêen on verrattu jopa Espanjan sisällissodan aikaisiin Kansainvälisiin prikaateihin.


title: Kobanên taistelu

text: Länsimaiden välinpitämätön suhtautuminen islamistien hyökkäykseen ja sotilaallisen tuen puute on herättänyt paljon kritiikkiä erityisesti Euroopassa asuvien kurdien keskuudessa. Mielenosoituksia on nähty muun muassa Saksassa ja Turkissa. Saksassa järjestetyistä mielenosoituksista osa muuttui väkivaltaisiksi, kun erilaisin lyömä- ja teräasein varustautuneet islamistit hyökkäsivät kurdimielenosoittajien kimppuun. Turkissa kurdit ovat osoittivat mieltä muun muassa kurdienemmistöisissä itäisissä ja kaakkoisissa maakunnissa sekä Istanbulissa ja Ankarassa. Paikallisen median mukaan poliisien ja mielenosoittajien väliset yhteenotot ovat vaatineet jopa toistakymmentä kuolonuhria. Myös Suomessa on nähty kurdien protesteja.


title: Kobanên taistelu

text: Turkin parlamentti on antanut maan armeijalle valtuudet sotatoimiin Isis-järjestöä vastaan, mutta maan hallitus on ilmoittanut ehdoksi, että Yhdysvaltojen johtaman koalition pitää pyrkiä aktiivisesti kaatamaan Bašar al-Assadin hallinto Syyriassa. Asiantuntijoiden mukaan Turkilla ei kuitenkaan ole todellisia haluja sotatoimiin. Syynä pidetään Turkin kurdien itsenäisyyspyrkimysten lisäksi myös maahan soluttautuneita Isiksen jäseniä. Kurdit puolestaan ovat uhanneet lopettaa Turkin kanssa solmimansa tulitauon, mikäli Kobanen annetaan joutua ääri-islamistien käsiin.


title: Syyrian Kurdistan

text: Syyrian Kurdistan (myös Länsi-Kurdistan tai Rojava, kur. "Rojavayê Kurdistanê", , "Kurdistan Al-Suriyah") on Syyrian pohjoisosassa sijaitseva autonominen alue, joka on myös Kurdistanin osa. Alueesta yleisesti käytetty nimi ”Rojava” on kurdin kieltä ja tarkoittaa länttä.


title: Syyrian Kurdistan

text: Syyrian Kurdistanin de facto itsehallinto syntyi Syyrian sisällissodan aikana heinäkuussa 2012, jolloin kurdien asuttamat maan pohjoisosat siirtyivät Syyrian hallituksen alaisuudesta YPG-joukkojen, Kurdien kansallisneuvoston KNC:n sekä Demokraattisen liittopuolueen PYD:n hallintaan. Suuri osa Syyrian Kurdistanin asumattomasta tai harvaanasutusta alueesta on kuitenkin ääri-islamilaisen Isis-järjestön valtaamaa. Lokakuussa 2014 kurdit hallitsivat itäosan Efrinin kantonia sekä koillisosan Ciziren kantonia. Alueen keskiosassa sijaitsevan Kobanên kantonin Isis valtasi kesän aikana ja syyskuussa se aloitti hyökkäyksen Kobanên kaupunkiin.


title: Syyrian Kurdistan

text: Aiemmin marxistis-leninistisenä toimineen, 1978 perustetun, Kurdistanin työväen puolueen (PKK) johtajan Abdullah Öcalanin jouduttua 1999 Turkin valtion vangitsemaksi, tämä tutustui vankeusaikanaan yhdysvaltalaisen anarkistiteoreetikon Murray Bookchinin kommunalistisiin ajatuksiin. Öcalan muokkasi Boochinin kommunalismista demokraattiseksi konfederalismiksi kutsumansa poliittisen ohjelman, jonka julkaisi 2005.


title: Syyrian Kurdistan

text: Rojavan synnyttänyt Syyrian Kurdistanin yhteiskunnallinen vallankumous lähti liikkeelle sittemmin kuuluisaksi tulleesta Kobanen kaupungista 18-19.7.2012. Ympärillä riehui Syyrian sisällissota. Kovaotteista arabialaistamispolitiikkaa harjoittanut al-Assadin poliisivaltio oli nopeasti menettämässä otteensa maan pohjoisosista ja sen manttelinperijöiksi oli tyrkyllä lähinnä paikallisissa asukkaissa varsin vähän luottamusta herättäviä aseellisia joukkioita. Merkittävin paikallinen poliittinen voima oli 2003 perustettu PKK:ta lähellä oleva Demokraattinen liittopuolue (PYD). Kobanelaiseen moskeijaan 18.7.2012 koolle kutsutussa joukkokokouksessa kaupunkilaiset päättivät ottaa kohtalonsa omiin käsiinsä ja toteuttaa yhteiskunnallisen vallankumouksen. Joukkokokoukset jälkeen osanottajat ottivat haltuunsa päätiet ja piirittivät al-Assadin hallinnon sotilasparakit. Parakkeihin sijoitetut sotilaat poistuivat lyhyiden neuvotteluiden jälkeen laukaustakaan ampumatta ja useimmat heistä palasivat omille kotiseuduilleen. Kobanen jälkeen samankaltainen kuvio toistui monissa muissa kaupungeissa ja al-Assadin hallinto käytännössä vetäytyi kokonaan suurimmasta osasta Syyrian Kurdistania.


title: Syyrian Kurdistan

text: Rojavan hallinto edustaa eräämlaista parlamentaristista valtiota jäljittelevien rakenteiden ja ruohonjuuritasolta lähtevien suoran demokratian rakenteiden rinnakkaiseloa. Kaikilla hallinnon tasoilla on molempien sukupuolten edustuksen oltava vähintään 40%. Myös etnisillä ryhmillä on omat kiintiönsä. Ruohonjuuritason demokratiaa edustava hallinto-organisaatio Rojavassa on TEV-DEM ("Liike demokraattisen yhteiskunnan puolesta"). TEV-DEM:in perusyksiköitä ovat naapurustokokoukset, joihin kaikki kylän tai kaupunkialueen asukkaat ovat tervetulleita.suoran demokratian mukaiset naapurustokokoukset lähettävät edustajansa aluekokouksiin ja aluekokoukset kokonaisia kaupunkialueita tai laajempia maaseutualueita koskeviin kokouksiin. Janet Biehlin joulukuussa 2014 välittämän tiedon mukaan esimerkiksi Qamislon kaupungissa on 6 aluekokousta, joista kussakin 18 naapurustokommuunia, joihin kuuluu kuhunkin noin 300 kotitaloutta. Qamislon naapurustokommuuneissa on tyypillisesti 5-6 erilaisten asiakokonaisuuksien hoitoa varten.


title: Syyrian Kurdistan

text: TEV-DEM:n rinnalla Rojavassa toimivat myös kantonien parlamentit ja hallitukset sekä "Kurdien ylin komitea" (Desteya Bilin a Kurd, DBK), johon monesti viitataan eräänlaisena Rojavan väliaikaishallituksena. DBK:n vastuulla ovat käytännössä ilmeisesti lähinnä ulkosuhteet.


title: Syyrian Kurdistan

text: Kantonien parlamenttiedustajista osa edustaa ruohonjuuritason itsehallintorakenteita, osa on valittu virkaansa suoraan vaaleilla. Kantonien hallitusten roolit ovat länsimaisiin poliittisiin järjestelmiin verrattuna hyvin rajatut. Valtiollisiin rakenteisiin viitataan monissa yhteyksissä nimellä "Demokraattinen itsehallinto" (DSA). DSA:lla on kaikki valtion ulkoiset muodot ja tunnusmerkit -parlamentti, ministeriöt jne. Se pidetään kuitenkin tiukasti erillään kaikista pakkovallan välineistä.


title: Syyrian Kurdistan

text: Kaikki turvallisuusjoukot ovat vastuussa alhaalta ylöspäin toimiville rakenteille (TEV-DEM, naapurustokokoukset) eivät ylhäältä alaspäin toimiville (DSA). Turvallisuusjoukkoja on alueella 4. Sotilaallisesta puolustuksesta vastaavat Kansan puolustusyksiköt (YPG) ja Naisten puolustusyksiköt (YPJ). Ensinmainitussa taistelee sekä miehiä että naisia ja jäkimmäisessä vain naisia. Molempien jäsenet valitsee TEV-DEM:n naapurustokokouksista seuraava taso. Poliisivoimia vastaavana organisaationa toimivat PYD:tä lähellä oleva Asayish sekä assyrialaisten oma Sutoro-miliisi.


title: Ronny Roslöf

text: Ronny Roslöf (s. 6. elokuuta 1989) on suomalainen näyttelijä, joka on esittänyt vuosina 2011, 2012–2017, hetken alkuvuonna 2018 ja jälleen saman vuoden syksystä lähtien Lari Väänästä MTV3-kanavan saippuasarjassa "Salatut elämät". Hän asuu avopuolisonsa kanssa Helsingin Ullanlinnassa.


title: Ronny Roslöf

text: Roslöfin roolisuoritus homoseksuaalisena Lari Väänäsenä "Salatuissa elämissä" on kerännyt kiitosta maailmallakin. Ruotsalainen televisiosivusto TVdags valitsi Lari-hahmon vuoden 2013 kolmanneksi parhaaksi homoseksuaaliksi televisiohahmoksi. Ronny ja hänen vastanäyttelijänsä Petteri Paavola voittivat Vuoden tv-tähti -palkinnon Suomessa ensimmäistä kertaa järjestetyssä QX Gay -gaalassa tammikuussa 2014. Roslöf oli ehdolla gaalassa myös vuonna 2015.


title: Juska Reiman

text: Juska Reiman (s. 5. syyskuuta 1993 Porvoo) on suomalainen laulaja, muusikko sekä näyttelijä, joka näytteli Miska Koistista saippuasarjassa "Salatut elämät" vuosina 2013–2015. Reiman on myös ollut mukana useissa suomalaisissa musikaaleissa sekä televisio-ohjelmassa "Stage". Vuosina 2015–2017 Reiman on julkaissut musiikkia yhtyeensä Runaway Zoon kanssa. Syksyllä 2018 Reiman julkaisi ensimmäisen singlensä taiteilijanimellä "juxa".


title: BN Aetos (1911)

text: Aetos () oli Kreikan laivaston Aetos-luokan hävittäjä.


title: BN Aetos (1911)

text: Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 2. helmikuuta 1911 nimellä "ARA San Luis" ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä "Aetos".


title: BN Aetos (1911)

text: Ranska valtasi aluksen joulukuussa 1916 ja se palveli Ranskan merivoimissa ensimmäisen maailmansodan lopun ennen palauttamistaan Kreikalle. Alus poistettiin alusluettelosta 1945.


title: Oona Kare

text: Oona Kare (s. 18. maaliskuuta 1990) on suomalainen näyttelijä, joka näytteli vuodesta 2013 vuoteen 2017 Marianna Kurkea MTV3-kanavalla esitettävässä draamasarjassa "Salatut elämät".


title: Oona Kare

text: Kare valittiin näyttelijäksi Helsingin Kellariteatteriin vuonna 2015. Syksyllä 2017 hän aloitti näyttelijäntyön opinnot Kööpenhaminassa sijaitsevassa Copenhagen International of Performing Arts School -nimisessä koulussa.


title: Oona Kare

text: Hän on myös osallistunut Miss Suomi -kisaan vuosina 2008 ja 2010. Vuonna 2010 hän jättäytyi kilpailusta pois, kun julkisuuteen tuli tieto hänen saamastaan myymälävarkaustuomiosta.


title: Oona Kare

text: Oona Kare esiintyy myös Spektin musiikkivideolla "Juna".


title: Kerttu Rissanen

text: Kerttu Matilda Rissanen on suomalainen näyttelijä, joka on esittänyt Sanni Taalasmaata "Salatut elämät" -saippuasarjassa tammikuusta 2014 alkaen. Rissanen harrastaa vapaa-ajallaan tanssia.


title: Kerttu Rissanen

text: Rissanen valmistui Kallion ilmaisutaidon lukiosta ylioppilaaksi joulukuussa 2015. Vuonna 2016 hän sai ympäristötieteiden opiskelupaikan Helsingin yliopistosta. Syksyllä 2017 hän vaihtoi opiskelemaan valtiotieteelliseen tiedekuntaan, pääaineenaan sosiaalitieteet.


title: Tiia Elg

text: Tiia Susanna Elg (s. 14. huhtikuuta 1986) on suomalainen näyttelijä, tanssija ja tanssinopettaja.


title: Tiia Elg

text: Elg on näytellyt Eva Tammista saippuasarjassa "Salatut elämät" keväästä 2014 lähtien. Hän haki "Salattuihin elämiin" tanssivalmentajansa Helena Ahti-Hallbergin ehdotuksesta. Hän on esittänyt samaa roolihenkilöä myös sarjan spin-off-sarjoissa "Pihlajakadun tuhmat tädit" sekä "Kämppä tyhjänä".


title: Tiia Elg

text: Elg asui avoliitossa kuusi vuotta näyttelijä Jasper Pääkkösen kanssa, joka näytteli "Salatuissa elämissä" Saku Salinia vuosina 1999–2002. He erosivat vuonna 2015. Elg odottaa esikoistaan, jonka on määrä syntyä keväällä 2019. Lapsen isä on hänen kilpatanssipartnerinsa ja avopuolisonsa Alexey Smolyaninov.


title: BN Iérax (1911)

text: Iérax () oli Kreikan laivaston Aetos-luokan hävittäjä.


title: BN Iérax (1911)

text: Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 15. maaliskuuta 1911 nimellä "ARA Santa Fé" ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä "Iérax".


title: BN Iérax (1911)


title: BN Léon (1911)

text: Léon () oli Kreikan laivaston Aetos-luokan hävittäjä.


title: BN Léon (1911)

text: Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 15. heinäkuuta 1911 nimellä "ARA Tucumán" ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä "Léon".


title: BN Léon (1911)

text: Ranska valtasi aluksen joulukuussa 1916 ja se palveli Ranskan merivoimissa ensimmäisen maailmansodan lopun ennen palauttamistaan Kreikalle.


title: BN Léon (1911)

text: Toisen maailmansodan alettua alus sijoitettiin saattuetehtäviin. Se törmäsi 18. huhtikuuta 1941 matkustaja-alus "Ardenan" kanssa, jolloin takakannella olleet kaksi syvyyspommia räjähtivät. Räjähdyksessä aluksen peräosa irtosi ja kaksi upseeria sai surmansa. Alus tuhoutui lopullisesti Sudanlahdella, jonne se oli hinattu Salamiin laivastotukikohdasta, Saksan ilmavoimien syöksypommittajien upottaessa sen 15. toukokuuta.


title: BN Panthir (1911)

text: Panthir () oli Kreikan laivaston Aetos-luokan hävittäjä.


title: BN Panthir (1911)

text: Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 26. huhtikuuta 1911 nimellä "ARA Santiago" ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä "Léon".


title: BN Panthir (1911)

text: Alus poistettiin alusluettelosta 1945.


title: Edvard Moser

text: Edvard Moser (27. huhtikuuta 1962 Ålesund, Norja) on norjalainen psykologi ja neurotieteilijä. Hän sai vuonna 2014 Nobelin fysiologian tai lääketieteen palkinnon yhdessä vaimonsa May-Britt Moserin ja John O’Keefen kanssa aivojen paikkatiedosta vastaavien solujen löytämisestä.


title: Maskuliinisuus

text: Maskuliinisuus (eli miehekkyys) tarkoittaa ominaisuuksia, käyttäytymistä ja rooleja, jotka yleensä liitetään miehen sukupuoleen.


title: Maskuliinisuus

text: Nykyään yhteiskuntatieteilijät katsovat maskuliinisuuden syntyvän sekä "luonnon" että "kasvatuksen" vaikutuksesta, koska siihen vaikuttavat sekä biologiset että sosiaaliset tekijät. Tutkijoiden mukaan sosiaaliset tekijät vaikuttavat sukupuolieroihin.


title: Romola Garai

text: Romola Garai (s. 6. elokuuta 1982 Hongkong), on englantilainen näyttelijä. Hän on esiintynyt merkittävissä rooleissa muun muassa elokuvissa "Sovitus", "Nicholas Nicklebyn elämä ja seikkailut" ja "Amazing Grace" ja pääosissa televisiosarjoissa "Emma", "The Hour" ja "Veripunainen, lumivalkoinen".


title: Romola Garai

text: Garai syntyi Hongkongissa englantilaisille vanhemmille ja hän eli perheineen Aasiassa kahdeksanvuotiaaksi asti. Garai muutti Wiltshireen kun hän oli 16-vuotias. Hänellä on veli ja kaksi siskoa.


title: Diaka

text: Diaka on maalaiskunta Moptin alueen Ténenkoun piirissä Malissa. Sen keskuskylä Dia sijaitsee Nigerjoen tulva-alueella 10 kilometriä Ténenkousta etelään. Kunnassa on 19 800 asukasta (vuonna 2009).


title: Diaka

text: Diakan kunta rajoittuu luoteessa Ténenkoun piirin Karérin, pohjoisessa Sougoulbén ja Ouro Guirén sekä etelässä Diafarabén kuntiin, idässä Djennén piirin Togué Morarin ja Kéwan kuntiin sekä lännessä Ségoun alueen Macinan piiriin. Seutu kuuluu Sahelin vyöhykkeeseen. Kunnan läpi virtaa Nigerin sivuhaara Diaka.


title: Diaka

text: Kuntaan kuuluu 17 kylää. Asukkaat ovat markoja, fulbeja, bozoja ja somonoja. Lisäksi on muutamia tuaregeja.


title: Diaka

text: Dia mainitaan Ghanan valtakunnan synnystä kertovassa legendassa ja sen kerrotaan olleen muinaisen Malin vanhimpia kaupunkeja. Arkeologiset kaivaukset ovat osoittaneet, että se oli asuttu jo 800-luvulla eaa. Kaupungissa oli enimmillään jopa 40 000 asukasta. Dia oli soninkejen merkittävä kaupallinen ja kulttuurikeskus, joka taantui pian songhaivalloituksen jälkeen. Myöhemmin se oli yksi Macinan fulbevaltion keskuspaikoista. Marokkolaiset löivät fulbepäällikkö Hamadou-Amina I:n Diassa vuonna 1596.


title: Diaka

text: Paikallisia elinkeinoja ovat maanviljely, karjanhoito, kalastus, keräily, käsityöammatit ja kaupankäynti. Tärkeimmät viljelykasvit ovat riisi ja hirssi. Kotieläimiä ovat naudat, lampaat, vuohet, aasit, kamelit ja siipikarja. Seudulla valmistetut saviastiat ovat laajalti tunnettuja.


title: Diaka

text: Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluvat kuusi alakoulua, yläkoulu, kolme koulutus- ja kehittämiskeskusta (CED) sekä terveysasema. Lisäksi on useita koraanikouluja. Diassa on alkeellinen vesijohtoverkko.


title: 1. rannikkodivisioona

text: 1. rannikkodivisioona oli Merivoimien divisioona jatkosodassa.


title: 1. rannikkodivisioona

text: Päämaja antoi 13. heinäkuuta 1944 Merivoimien esikunnalle käskyn perustaa 1. rannikkodivisioona, joka aloitti virallisesti toimintansa 15. heinäkuuta 1944. Operatiivisesti divisioona alistettiin maavoimien V armeijakunnalle ja keskitettiin Suomenlahden rannikolle Säkkijärvelle ja Virolahdelle Itä-Suomenlahden rannikkoprikaatin ja saksalaisen 122. divisioonan väliselle lohkolle.


title: 1. rannikkodivisioona

text: Perustaessa divisioonaan määrätyt yksiköt:


title: 1. rannikkodivisioona

text: Divisioona lakkautettiin 27. marraskuuta 1944.


title: Alexandru Maxim

text: Alexandru Iulian Maxim (s. 8. heinäkuuta 1990 Piatra Neamț, Romania) on romanialainen jalkapalloilija, pelipaikaltaan hyökkäävä keskikenttäpelaaja tai laituri. Hän edustaa kaudella 2014–2015 Bundesliigassa pelaavaa VfB Stuttgartia.


title: Alexandru Maxim

text: Maxim pelasi vuosina 2009–2011 Espanjan kolmanneksi korkeimmalla sarjatasolla Segunda División B:ssä edustaen Espanyolin kakkosjoukkuetta ja Badalonaa. Sen jälkeen hän pelasi puolitoista kautta kotimaansa pääsarjassa Pandurii Targu Jiussa, kunnes siirtyi VfB Stuttgartiin kauden 2012–2013 puolivälissä.


title: Alexandru Maxim

text: Maxim on edustanut Romaniaa 15 A-maaottelussa, joissa hän on tehnyt kaksi maalia.


title: Niki-luokka

text: Niki-luokka oli Kreikan kuninkaallisen laivaston neljän aluksen muodostama hävittäjäluokka. Ranskan laivasto valtasi alukset joulukuussa 1916 liittäen ne laivastoonsa.


title: Niki-luokka

text: Luokan alukset tilattiin 1905 Stettinistä AG Vulcanilta ja ne valmistuivat 1906-1907. Joulukuussa 1916 Ranska valtasi alukset liittäen ne laivastoonsa, jossa ne palvelivat 1917-1918.


title: Niki-luokka

text: "Niki" ja "Aspis" modernisoitiin 1925-1927, jolloin niiden aseistukseksi vaihdettiin kaksi 88 millimetrin 30 pituuskaliiperin tykkiä ja yksi 40 millimetrin ilmatorjuntatykki. Huhtikuusta 1941 alkaen alukset palvelivat Britannian Välimeren laivaston mukana.


title: Pohjois-ndebelen kieli

text: Pohjois-ndebele on Zimbabwessa ja Botswanassa asuvan ndebele-kansan puhuma bantukieli, jota puhuu äidinkielenään 1,6 miljoonaa ihmistä. Sen lähimmät sukukielet ovat xhosa ja zulu. Pohjois-ndebeleä kutsutaan joskus pelkäksi ndebelen kieleksi, mutta sitä ei pidä sekoittaa Etelä-Afrikassa puhuttuun etelä-ndebeleen.


title: Hot (Avril Lavignen kappale)

text: Hot on Avril Lavignen kappale hänen kolmannelta albumiltaan The Best Damn Thing (2007). Kappale menestyi kaupallisesti Australiassa, Kanadassa ja joissain Euroopan maissa, muttei Yhdysvalloissa.


title: John Patrick (näytelmäkirjailija)

text: John Patrick (alkujaan "John Patrick Goggin", 7. marraskuuta 1905 Louisville, Kentucky – 17. toukokuuta 1995 Delray Beach, Florida) oli yhdysvaltalainen elokuvakäsikirjoittaja ja näytelmäkirjailija, jonka pääteoksena pidetään vuonna 1953 kantaesitettyä näytemää "Elokuun teehuone" ("The Teahouse of the August Moon"). Hänelle myönnettiin siitä Pulitzer-palkinto vuonna 1954.


title: John Patrick (näytelmäkirjailija)

text: Patrick kirjoitti nelisenkymmentä näytelmää ja vielä useampia käsikirjoituksia elokuviksi, joista Suomessa tunnetaan ehkä parhaiten teokset "Kolme kolikkoa lähteessä" ja "Päivien kimallus". Hän toimi toisena käsikirjoittajana myös George Cukorin ohjaamassa elokuvassa "Tytöt", jonka yhdessä pääosassa näytteli suomalainen Taina Elg. Patrickin näytelmistä on Suomessa esitetty "Elokuun teehuoneen" ohella etenkin Opaali-sarjan komedioita sekä komediaa "Hyväsydämiset hupsut".


title: John Patrick (näytelmäkirjailija)

text: Kentuckyn Louisvillessa syntynyt, vanhempiensa hylkäämä John Patrick Goggin vietti levottoman lapsuuden sijaiskodeissa ja koulukodeissa. 19-vuotiaana Patrick pääsi työhön KPO-radioasemalle San Franciscossa ja avioitui 1925 Mildred Legayen kanssa. Hän kirjoitti toistatuhatta jaksoa radiohupailuun nimeltä "Cecil and Sally", jonka ainoat näyttelijät olivat Patrick itse sekä Helen Troy. Vuonna 1937 Patrick kirjoitti radiosovituksia NBC:n sarjaan "Streamlined Shakespeare".


title: John Patrick (näytelmäkirjailija)

text: Patrickin ensimmäinen teatterinäytelmä oli pienellä budjetilla toteutettu ja lyhyen aikaa Broadwayllä esitetty "Hell Freezes Over", jonka ohjasi Joshua Logan. Sen ansiosta Patrick alkoi saada käsikirjoittajan tehtäviä Hollywoodista.


title: John Patrick (näytelmäkirjailija)

text: Vuonna 1942 sai kantaesityksensä Patrickin toinen näytelmä "The Willow and I", jonka pääosia näyttelivät Martha Scott ja Gregory Peck. Patrick itse oli ensi-illan aikaan Euroopassa American Field Service -järjestön vapaaehtoistehtävissä auttamassa Britannian armeijaa sen lääkintähuollossa. Hän palveli toisen maailmansodan aikana myös Montgomeryn johtamassa 8. armeijassa Egyptissä ja sitten Intiassa ja Burmassa, jossa sai aiheen seuraavaan näytelmäänsä "The Hasty Heart". Hän kirjoitti näytelmän laivamatkalla takaisin Yhdysvaltoihin. Siitä tuli suuri menestys ja se sovitettiin 1949 myös elokuvaksi, jonka pääosaa näytteli Ronald Reagan.


title: John Patrick (näytelmäkirjailija)

text: Patrickin kaksi seuraavaa näytelmää "The Curious Savage" (1950, suom. "Hyväsydämiset hupsut") ja "Lo and Behold" (1951) eivät menestyneet yhtä hyvin, mutta hänen vuonna 1953 tekemänsä näytelmäsovitus "Elokuun teehuone" Vern J. Sneiderin romaanista "The Teahouse of the August Moon" muodostui suurmenestykseksi ja sai sekä Pulitzer- että Tony-palkinnon. Hän teki näytelmästään elokuvakäsikirjoituksen 1956 ja musikaaliversion "Lovely Ladies, Kind Gentlemen" vuonna 1970. Vuonna 1955 hän sovitti Han Suyinin tunnetun omaelämäkerrallisen teoksen menestyselokuvaksi "Päivien kimallus".


title: John Patrick (näytelmäkirjailija)

text: Marraskuussa 1995 yhdeksänkymmentävuotias Patrick löydettiin muovipussiin tukehtuneena asunnostaan. Kuolema tulkittiin itsemurhaksi. John Patrickin kirjallista jäämistöä – käsikirjoituksia, kirjeitä ja kirjastoa – säilytetään Bostonin yliopiston harvinaisten kirjojen osastolla.


title: Hot

text: Hot voi tarkoittaa ainakin seuraavia:


title: Kiinalainen kalligrafia

text: Kiinalainen kalligrafia on kiinalaisin kirjoitusmerkein luotua kalligrafiaa. Kiinassa kalligrafiaa on aina pidetty merkittävänä taiteenlajina, ja monet menneiden vuosisatojen mestarit tunnetaan nimeltä. Tiettyihin asioihin kiinnitetään huomiota kirjoitusmerkkejä tehtäessä, mutta ehdottomia sommittelusääntöjä ei ole. Kalligrafit käyttävät merkkien piirtämiseen sivellintä.


title: Kiinalainen kalligrafia

text: Kiinan taiteenlajeista kalligrafia on maalaustaiteen ohella arvostetuinta. Kalligrafiaa näkee edelleen kaikkialla Kiinassa, sitä opetetaan koululaisille, alan lehtiä ja oppaita julkaistaan useita, ja kalligrafian tutkimus on oma oppialansa.


title: Kiinalainen kalligrafia

text: Kalligrafian ja maalaustaiteen ikiaikainen yhteys Kiinassa perustuu siihen, että kiinalaiset kirjoitusmerkit olivat alun perin kuvamerkkejä. Kumpikin perustuu lisäksi samaan esteettiseen teoriaan, ja ne hyödyntävät myös samoja työvälineitä, sivellintä, tussia ja paperia sekä samaa sivellintekniikkaa. Moni kiinalainen taiteilija onkin ollut samalla sekä taidemaalari että kalligrafi.


title: Kiinalainen kalligrafia

text: Tärkeää kiinalaisessa kalligrafiassa ovat yksittäisten kirjoitusmerkkien piirrot, rakenne ja painopiste, sekä kokonaissommittelu. Ehdottomia sommittelusääntöjä ei kuitenkaan ole. Eteläisen Qi-dynastian (479–502) aikana eläneen maalari Xie Hen esittämien tunnettujen kriteerien mukaan kalligrafiassa tärkeintä on ”elämänvoiman ("qi") rytminen harmonia ja liike”. Hänen mukaansa "qi"-elämänvoiman vangitseminen paperille viivojen keinoin on kalligrafin tärkein päämäärä.


title: Kiinalainen kalligrafia

text: Kiinalaisen kalligrafin työvälineitä ovat ”neljä aarretta”: sivellin, paperi, tussi ja tussinhankauskivi. Kiinalaisiin kalligrafiateoksiin kuuluu oleellisesti taiteilijan punainen sinetti. Itämainen sivellintekniikka eroaa länsimaisesta: kiinalainen kalligrafi pitää sivellintä sormenpäillään pystyasennossa ja käyttää vain harjaksen kärkeä.


title: Kiinalainen kalligrafia

text: Kiinalaisista kirjoitustyyleistä kalligrafien suosiossa ovat etenkin kursiivi "xingshu" ja hyvin vapaamuotoinen ruohokirjoitus "caoshu". Xingshu kehittyi samoihin aikoihin niin sanotun normaalikirjoituksen, eli "kaishun", kanssa noin 1 800 vuotta sitten. Xingshu on kaunokirjoitustyylinä vapaamuotoisempaa kuin normaalikirjoitus, ja se on edelleen yksi kalligrafien suosikeista. Caoshu, kiinan kalligrafiatyyleistä kaikkein vapaamuotoisin ja usein hyvin vaikeaselkoinen, kehittyi lopulliseen muotoonsa Tang-dynastian aikana 618–907.


title: Kiinalainen kalligrafia

text: Kiinalaisen kalligrafian 1 800 vuoden historian ajan mestareita tunnetaan nimeltä useita. Maineikkain heistä oli Wang Xizhi (321–379), jonka tunnetuimmat säilyneet teokset on sivelletty "xingshulla" ja "caoshulla". Qing-dynastian (1644–1912) ajalta tunnetaan kalligrafi Deng Shiru (1743–1805), ’Qing-kalligrafian prinssi’. Yksi hänen erikoislajeistaan oli "zhuanshu", eli sinettikirjoitus, ja siinä etenkin pieni sinettikirjoitus; toinen hänen lempityylinsä oli "lishu", eli kirjurikirjoitus.


title: Sirppihuurresammal

text: Sirppihuurresammal ("Palustriella falcata") on isohuurresammalten kasvisukuun kuuluva laji. Varsi on melko pitkä ja siinä on juurtumahapsia ja hieman sulkahaaroja. Kasvustot ovat väriltään kellanruskeita. Lehdet ovat pitkittäissuonisia ja hammaslaitaisia. Lajia tavataan enimmäkseen Pohjois-Suomen lettosoilla ja jonkin verran koko Suomessa. Sitä esiintyy lähteiden läheisyydessä runsasravinteisilla paikoilla ja lähdepurojen varsilla. Sirppihuurresammal muistuttaa muita saman suvun lajeja isohuurresammalta ("P. commutata") ja pohjanhuurresammalta ("P. decipiens").


title: Kaupunki uusiksi

text: Kaupunki uusiksi on vuonna 2014 Yle Teemalla esitetty kuusiosainen televisiosarja, jossa arkkitehdit kiersivät Suomea ja ratkoivat rakennetun ympäristön ongelmia. He loivat suunnitelmia sekä tämän päivän että tulevaisuuden tarpeisiin.


title: Kaupunki uusiksi

text: Sarjassa vierailtiin kuudessa kaupungissa, joissa arkkitehdit järjestivät 48 tuntia kestävän, kaikille kaupunkilaisille avoimen suunnitteluklinikan. Sarja kertoi, millaisella arkkitehtuurilla Suomesta voisi tulla viihtyisämpi, hauskempi ja toimivampi. Se rohkaisee myös kansalaisia osallistumaan oman elinympäristönsä suunnitteluun ja vaatimaan siltä enemmän.


title: Kaupunki uusiksi

text: Sarjan suunnittelivat yhdessä Yle Kulttuuri ja nuorten arkkitehtien muodostama Uusi kaupunki –kollektiivi. Uusi kaupunki -kollektiivi tarjoaa työpajoja kunnille, yrityksille ja yhteisöille. Ryhmä haluaa näyttää, miten arkkitehtuuri voi toimia ratkaisuna varsin erilaisiin ongelmiin.


title: Kaupunki uusiksi

text: Sarjassa esiitnyivät Willem van Bolderen, Anssi Kankkunen, Jaakko Lehtonen, Auvo Lindroos, Aleksi Niemeläinen, Heikki Riitahuhta, Hilla Rudanko, Inari Virkkala, Jussi Vuori ja Erica Österlund. Ohjelman juontajana toimi arkkitehtuuriin perehtynyt toimittaja Jonni Roos. Ohjaajina toimivat Niina Mäkeläinen ja Anna Tulusto ja tuottajana Jouni Tulonen.


title: Kaupunki uusiksi

text: Uusi kaupunki -kollektiivi palkittiin Yhdyskuntasuunnittelun ruusuilla marraskuussa 2014 siitä työstä millä kollektiivi pyrkii vahvistamaan "kaupunkilaisten ääntä kaupunkisuunnittelussa". Perusteluissa todetaan lisäksi että "ennakkoluulottomalla toiminnallaan se tuulettaa vakiintuneita kaavoitusmenettelyjä ja toimii kannustavana esimerkkinä muille suunnittelijoille." Yleisradio sai kunniamaininnan tv-sarjastaan, jolla "se kannustaa kansalaisia osallistumaan elinympäristönsä suunnitteluun ja vaatimaan parempaa laatua".


title: Kaupunki uusiksi

text: Vuonna 2016 Rakennustietosäätiö myönsi kollektiiville Pietilä-palkinnon muun muassa seuraavin perustein: "Kollektiivin tavoite on tehdä kaupunkisuunnittelua avoimemmaksi ja vahvistaa ihmisten mahdollisuuksia vaikuttaa omaan ympäristöönsä."


title: Disykloheksyylikarbodi-imidi

text: Disykloheksyylikarbodi-imidi eli DCC (CHN) on karbodi-imideihin kuuluva orgaaninen yhdiste. Yhdistettä käytetään orgaanisissa synteeseissä ja keinotekoisissa peptidisynteeseissä.


title: Disykloheksyylikarbodi-imidi

text: Huoneenlämpötilassa disykloheksyylikarbodi-imidi on valkoista kiteistä ainetta. Yhdiste ei liukene veteen, mutta hydrolysoituu veden vaikutuksesta disykloheksyyliureaksi. Disykloheksyylikarbodi-imidi liukenee orgaanisiin liuottimiin kuten dikloorimetaaniin, asetonitriilin, tetrahydrofuraaniin ja dimetyyliformamidiin.


title: Disykloheksyylikarbodi-imidi

text: Disykloheksyylikarbodi-imidiä käytetään dehydraavana reagenssina syntetisoitaessa estereitä, amideja, peptidejä ja anhydridejä. Näissä reaktioissa disykloheksyylikarbodi-imidi aktivoi karboksyylihapon muodostamalla additiotuotteen karboksyylihapon kanssa. Tässä muodostuva välituote reagoi helposti nukleofiilien kanssa, koska siitä irtoaa helposti lähtevänä ryhmänä disykloheksyyliurea. Disykloheksyylikarbodi-imidiä voidaan käyttää myös alkoholien hapettamiseen yhdessä dimetyylisulfoksidin kanssa, muodostamaan α,β-tyydyttymättömiä ketoneja ß-hydroksiketoneista ja sekundääristen optisesti aktiivisten alkoholien stereokemian inversioon.


title: Ruusualttari

text: Ruusualttari ("Rosenaltaret") on Edith Södergranin runokokoelma vuodelta 1919. Runojen profeetallisessa yksinpuhelussa näkyy Friedrich Nietzschen ajattelun vaikutus Kokoelman suomennos on ilmestynyt Södergranin kootuissa runoissa "Elämäni, kuolemani ja kohtaloni".


title: Ruusualttari

text:
II - Fantastique
III


title: Tiriodh

text: Tiriodh () on Hebridien saariryhmään kuuluva saari Skotlannissa. Saarella on vakinaisia asukkaita noin 650.


title: Livin’ la Vida Loca

text: Livin' la Vida Loca on puertoricolaisen Ricky Martinin menestyskappale. Se julkaistiin Martinin omaa nimeä kantavan englanninkielisen debyyttialbumin ensimmäisenä singlenä 23. maaliskuuta 1999 (oli julkaissut ennestään muutamia espanjankielisiä albumeja). Kappaleen sävelsivät Desmond Child sekä Draco Rosa ja se saavutti lukuisten listojen kärkisijoja vuoden 1999 aikana.


title: Livin’ la Vida Loca

text: "Livin' la Vida Loca" on yleisesti koettu kappaleena, joka aloitti vuoden 1999 Latin pop-buumin ja teki muiden Espanjaa puhuvien laulajien (ensin Enrique Iglesias sekä myöhemmin Shakira ja Thalía) siirtymisestä englanninkielisille markkinoille paljon helpompaa. Ennen tätä pääosa latinalaisen amerikan ulkopuolella asuvista ei ollut kuullut mitään Martinista. "Livin' la Vida Loca" myi yli kahdeksan miljoonaa kopiota, muodostuen yhdeksi kaikkien aikojen myydyimmistä singleistä.


title: Livin’ la Vida Loca

text: Kappale sai lukuisia Grammy-ehdokkuuksia ja Ricky Martin sai valtavan menestyksen Yhdysvalloissa ja muualla ympäri maailmaa. Vuonna 2007 kappale sijoittui VH1:n "100 Greatest Songs of the 90's"-listan 28. sijalle. Se on Martinin nimikkokappale.


title: Livin’ la Vida Loca

text: Martin esitti kappaleen "The Voice of Australian" toisella tuontantokaudella sillä hetkellä tuomareina toimineiden Delta Goodremin, Joel Maddenin ja Sealin kanssa.


title: Köyhää kansaa

text: Köyhää kansaa on Minna Canthin novelli, joka ilmestyi vuonna 1886 G. W. Edlundin kustantamana.


title: Köyhää kansaa

text: Teos kuvaa Kuopion laitakaupungilla asuvaa Holpaisen perhettä, jonka isän työttömyys, lapsen kuolema ja äidin mielisairaus ajavat kurjuuden kierteeseen. Kirsti Mäkisen ja Tuula Uusi-Hallilan mukaan teos syntyi kevään 1886 aikana kahdessa viikossa, ja innoituksen siihen antoivat Canthin vierailut Harjulan vaivaistalossa ja Varkauden tehtaalla sekä tapaamiset rautatietyöläisten perheiden kanssa.


title: Köyhää kansaa

text: Realisteille tyypilliseen tapaan Canth toi teoksissaan esiin yhteiskunnallisia ongelmia mutta ei tarjonnut niihin ratkaisua. Konservatiiviset lukijapiirit pitivät häntä siksi vallankumouksen lietsojana, joka teoksillaan yllytti alaluokkaa taisteluun parempiosaisia vastaan. Suomalaisuusmies, poliitikko ja kirjailija Agathon Meurman kritisoi "Köyhää kansaa" juuri sovittavan elementin puuttumisesta. Se ei hänen mukaansa voinut olla onnistunut taideteos, koska se ei ole totta. Epätodeksi sen teki sovittavan elementin puute.


title: Köyhää kansaa

text: "Finlandia"-lehden arvostelijan mukaan Marin hysteeriset tunteet olivat epäuskottavia ja porvariston salongeista lainattuja. Yhteiskunnassa ajateltiin yleisesti, ettei kansa kykenisi niin voimakkaisiin tunteisiin. Lukijat olivat tottuneet vain porvarisnaisten mielenilmauksiin aiemmasta melodramaattisesta kirjallisuudesta.


title: Köyhää kansaa

text: Matti Hagelbergin sarjakuvateos "Silvia Regina" sisältää 50-sivuisen mukaelman "Köyhästä kansasta".


title: No Limit

text: No Limit on alankomaalaisen eurodance-yhtyeen 2 Unlimitedin kappale. Se julkaistiin yhtyeen toisen studioalbumin "No Limits!" ensimmäisenä singlenä. ”No Limit” on edelleen yksi tunnetuimmista eurodance-kappaleista. Se oli maailmanlaajuinen hitti, ja sitä myytiin 2,8 miljoonaa kappaletta. Se saavutti monissa Euroopan maissa singlelistan kärkisijan, kuten Isossa-Britanniassa, Ranskassa, Suomessa, Ruotsissa, Norjassa, Alankomaissa, Itävallassa, Sveitsissä, Belgiassa sekä Irlannissa. Kappale saavutti Yhdysvaltain dance-listan 25. sijan. Se oli vuoden 1993 myydyin single Euroopassa.


title: Anaconda (Nicki Minajin kappale)

text:
Anaconda on yhdysvaltalaisräppäri Nicki Minajin kappale hänen kolmannelta, The Pinkprint nimiseltä studioalbumilta. Sen julkaisivat Young Money Entertainment, Cash Money Records ja Republic Records albumin toisena singlenä 4. elokuuta 2014. Kappaleen tuotannosta vastasivat Polow Da Don ja Da Internz. "Anaconda" sijoittui Yhdysvaltain "Billboard Hot 100"-listan toiselle sijalle, muodostuen kyseisellä listalla Minajin tähän mennessä korkeimmalle sijoittuneeksi kappaleeksi.
Anaconda sai ensimmäisen vuorokauden aikana YouTubessa 19,6 miljoonaa katselukertaa, mikä rikkoi Vevo-ennätyksen.


title: Elokuun teehuone

text: Elokuun teehuone ("The Teahouse of the August Moon", suom. myös "Teehuone elokuun kuutamossa") on yhdysvaltalaisen John Patrickin näytelmäsovitus Vern Sneiderin samannimisestä romaanista vuodelta 1951. Näytelmästä tehtiin 1956 samanniminen elokuva pääosissa Glenn Ford, Eddie Albert ja Marlon Brando, ja vuonna 1970 Broadway-musikaali "Lovely Ladies, Kind Gentlemen".


title: Elokuun teehuone

text: Kantaesityksensä lokakuussa 1953 jälkeen näytelmästä tuli suuri Broadway-hitti, jonka alkuperäistuotanto sai 1 027 esitystä ja voitti Pulitzer- ja Tony-palkinnot sekä New York Drama Critics’ Circle -palkinnon vuoden parhaana näytelmänä. "Elokuun teehuone" oli suosittu useita vuosikymmeniä, kunnes uusien sukupolvien poliittinen korrektius kansallisten stereotypioiden ja sukupuolten tasa-arvon suhteen alkoi tehdä siitä vanhanaikaisen.